qundao/data-zh-poetry huggingface dataset:
贤者之孝二百四十首 其一百八十 吉翂
作者：林同
朝代：宋
体裁：五言绝句

父身如可代，子死乃其情。尹待我何薄，而将此买名。
贤者之孝二百四十首 其一百八十一 吴明彻
作者：林同
朝代：宋
体裁：五言绝句

苗枯亲未葬，号泣日于田。谁谓竟不雨，而能独有年。
贤者之孝二百四十首 其一百八十七 王崇
作者：林同
朝代：宋
体裁：五言绝句

风雹忽止处，禾麦独依然。料得天公意，知为孝子田。
贤者之孝二百四十首 其一百八十九 元子华
作者：林同
朝代：宋
体裁：五言绝句

未必食有毒，人言疑似间。不辞啖母吐，图得母心宽。
贤者之孝二百四十首 其一百八十二 徐份
作者：林同
朝代：宋
体裁：五言绝句

父疾亦云笃，如何豁尔平。孝经惟泣诵，昼夜不停声。
贤者之孝二百四十首 其一百八十八 房景伯
作者：林同
朝代：宋
体裁：五言绝句

亲见房太守，殷勤奉旨甘。那能不心愧，岂止是颜惭。
贤者之孝二百四十首 其一百八十六 寇祖训
作者：林同
朝代：宋
体裁：五言绝句

必如寇祖训，始不死其亲。孟德空遗令，丕乎真罪人。
贤者之孝二百四十首 其一百八十四 杨愔
作者：林同
朝代：宋
体裁：五言绝句

渭阳曾读未，对酒偶言诗。舅作如此语，儿那能不悲。
贤者之孝二百四十首 其一百六十 华宝
作者：林同
朝代：宋
体裁：五言绝句

忆父去时语，迩来七十秋。终焉不忍冠，洒泪望秦州。
贤者之孝二百四十首 其一百六十一 宗元卿
作者：林同
朝代：宋
体裁：五言绝句

异哉宗子孝，亲疾远关心。每念痛大小，因知疾浅深。
贤者之孝二百四十首 其一百六十七 庾道悯
作者：林同
朝代：宋
体裁：五言绝句

交州一村里，有妪负薪行。万里庾道悯，心知为所生。
贤者之孝二百四十首 其一百六十三 刘灵哲
作者：林同
朝代：宋
体裁：五言绝句

谁言梦想里，所见总空花。灵哲枕间药，宋琼秋季瓜。
贤者之孝二百四十首 其一百六十五 王僧孺
作者：林同
朝代：宋
体裁：五言绝句

孝经虽始教，何但习于初。欲得如儿愿，常常诵此书。
贤者之孝二百四十首 其一百六十八 张冲
作者：林同
朝代：宋
体裁：五言绝句

未尝吴果菜，何至取吴中。祭我必土产，遗言敢不共。
贤者之孝二百四十首 其一百六十六 江泌
作者：林同
朝代：宋
体裁：五言绝句

菜心且不食，亲念一何深。为尔有生意，存吾不忍心。
贤者之孝二百四十首 其一百六十四 刘巘
作者：林同
朝代：宋
体裁：五言绝句

先生天下士，偶迫诏书行。勿谓无奇对，惟言在孝经。
贤者之孝二百四十首 其一百十 张霸
作者：林同
朝代：宋
体裁：五言绝句

幼也知孝让，居然合礼仪。休疑汝尚小，须信我饶为。
贤者之孝二百四十首 其一百十一 窦章
作者：林同
朝代：宋
体裁：五言绝句

蔬食可堪贫，勤哉孝养亲。蓬莱知不远，应是著斯人。
贤者之孝二百四十首 其一百十三 郭林宗
作者：林同
朝代：宋
体裁：五言绝句

不顺诸侯友，那容天子臣。贞乎宁绝俗，隐也不违亲。
贤者之孝二百四十首 其一百十九 范滂
作者：林同
朝代：宋
体裁：五言绝句

宁将身塞祸，不忍母流离。我自不为恶，黄泉今有辞。
贤者之孝二百四十首 其一百十二 苏不韦
作者：林同
朝代：宋
体裁：五言绝句

要使生者毒，休讥枯骨雠。看他郭太论，比似伍员优。
贤者之孝二百四十首 其一百十五 杨震
作者：林同
朝代：宋
体裁：五言绝句

尚自畏四知，于亲岂忍欺。种蓝有助者，拔去不妨奇。
贤者之孝二百四十首 其一百十八 茅容
作者：林同
朝代：宋
体裁：五言绝句

鸡乃为母设，蔬惟与客同。贤哉茅季伟，误矣郭林宗。
贤者之孝二百四十首 其一百十六 姜肱
作者：林同
朝代：宋
体裁：五言绝句

鼎镬皆知避，何心愿代烹。恐伤父母意，不独弟兄情。
贤者之孝二百四十首 其一百十四 蔡邕
作者：林同
朝代：宋
体裁：五言绝句

自非易寒暑，未始解衣襟。不谓母疾久，三年惟一心。
贤者之孝二百四十首 其一百四 清河王庆
作者：林同
朝代：宋
体裁：五言绝句

乞以臣骸骨，下从樊濯原。生虽阙亲养，没以报私恩。
贤者之孝二百四十首 其一百四十 戴逵子
作者：林同
朝代：宋
体裁：五言绝句

戴琴妙一世，二子得其声。不忍遗音奏，各将新弄行。
贤者之孝二百四十首 其一百四十七 王悦
作者：林同
朝代：宋
体裁：五言绝句

色养倾诸子，高名重一时。足为丞相喜，岂计外人知。
贤者之孝二百四十首 其一百四十三 桓冲
作者：林同
朝代：宋
体裁：五言绝句

不辞身作质，只为母须羊。此日江州牧，当年买德郎。
贤者之孝二百四十首 其一百四十九 卞壸子
作者：林同
朝代：宋
体裁：五言绝句

父虽得死所，儿岂望生存。忠孝古难并，于今萃一门。
贤者之孝二百四十首 其一百四十二 陶侃
作者：林同
朝代：宋
体裁：五言绝句

陶公宴参佐，限极每欢馀。忆与亡亲约，凄然不敢踰。
贤者之孝二百四十首 其一百四十五 王延
作者：林同
朝代：宋
体裁：五言绝句

酷矣杖流血，奇哉鱼跃冰。能令母心悟，不异已亲生。
贤者之孝二百四十首 其一百四十八 许孜
作者：林同
朝代：宋
体裁：五言绝句

能感猛鸷类，都无搏噬心。同游至鹿虎，共宿有鸠鹰。
贤者之孝二百四十首 其一百四十六 褚德逸
作者：林同
朝代：宋
体裁：五言绝句

至老能无倦，真为善事亲。叔褒非佞者，何事拜邻人。
贤者之孝二百四十首 其一百四十四 盛彦
作者：林同
朝代：宋
体裁：五言绝句

既知为异物，号泣绝还生。未有蛴螬炙，翻令母目明。
贤者之孝二百四十首 其七 君陈
作者：林同
朝代：宋
体裁：五言绝句

为尔有令德，存心孝且恭。推之施有政，往矣尹兹东。
贤者之孝二百四十首 其七十一 杜延年
作者：林同
朝代：宋
体裁：五言绝句

怪来御史府，坐榻不如初。曾是父坐处，而为子敢居。
贤者之孝二百四十首 其七十七 楚孝王
作者：林同
朝代：宋
体裁：五言绝句

一自王之国，于今二十年。了无纤芥过，都是孝慈然。
贤者之孝二百四十首 其七十三 王阳
作者：林同
朝代：宋
体裁：五言绝句

礼经称孝子，不服闇登危。所以九折阪，回车不敢驰。
贤者之孝二百四十首 其七十九 薛修
作者：林同
朝代：宋

邑令直为尔，争如相国荣。可怜留母养，不忍听兄迎。
贤者之孝二百四十首 其七十二 疏受
作者：林同
朝代：宋
体裁：五言绝句

岂如吾父子，归老故乡身。一听知足诲，欣然从大人。
贤者之孝二百四十首 其七十五 王式
作者：林同
朝代：宋

三百五篇内，凡言忠孝人。未尝不流涕，反复为王陈。
贤者之孝二百四十首 其七十八 原涉
作者：林同
朝代：宋

所当约于已，岂忍俭其先。道立南阳表，人呼原氏阡。
贤者之孝二百四十首 其七十六 韦元成
作者：林同
朝代：宋

淮阳谁可傅，无以易元成。即汝佯狂意，为王言事兄。
贤者之孝二百四十首 其七十四 贡禹
作者：林同
朝代：宋

安用孝与弟，今人悖得官。一闻阳在位，自是合弹冠。
贤者之孝二百四十首 其三 孝已
作者：林同
朝代：宋
体裁：五言绝句

子则欲其孝，人皆有是心。如何武丁圣，却使子忧深。
贤者之孝二百四十首 其三十 子游
作者：林同
朝代：宋
体裁：五言绝句

犬马何以别，斯言似太深。深言为养者，可不敬于心。
贤者之孝二百四十首 其三十一 子夏
作者：林同
朝代：宋
体裁：五言绝句

为有心中事，琴音自不和。礼虽弗敢过，哀若未忘何。
贤者之孝二百四十首 其三十七 公明宣
作者：林同
朝代：宋
体裁：五言绝句

子于亲在日，叱咤不闻声。既曰见而说，应无学未能。
贤者之孝二百四十首 其三十三 林放
作者：林同
朝代：宋
体裁：五言绝句

故宁戚以俭，罔或易而奢。致得千载下，人称问礼家。
贤者之孝二百四十首 其三十九 孟庄子
作者：林同
朝代：宋
体裁：五言绝句

无改父之道，真堪以孝称。若论庄子孝，此直是难能。
贤者之孝二百四十首 其三十二 子贡
作者：林同
朝代：宋

未须论大块，以死息乎人。所愿学赐也，姑为息事亲。
贤者之孝二百四十首 其三十五 阙党子弟
作者：林同
朝代：宋

既渐夫子教，罔有不分均。何复间多取，齐言彼有亲。
贤者之孝二百四十首 其三十八 孔子党人
作者：林同
朝代：宋

忍以證羊故，而云我直躬。那知为父隐，直故在其中。
贤者之孝二百四十首 其三十六 乐正子春
作者：林同
朝代：宋
体裁：五言绝句

向非亲在念，念念每精专。未必饭加损，能令疾脱然。
贤者之孝二百四十首 其三十四 樊迟
作者：林同
朝代：宋
体裁：五言绝句

当知一朝忿，必不忍于人。岂止身忘却，还应及乃亲。
贤者之孝二百四十首 其九 晋文侯
作者：林同
朝代：宋
体裁：五言绝句

嘉汝故锡汝，非将玉展亲。克昭乃显祖，追孝尔文人。
贤者之孝二百四十首 其九十 孔奋
作者：林同
朝代：宋
体裁：五言绝句

甘同妻菜茹，极奉母珍羞。一任时人笑，脂膏不自谋。
贤者之孝二百四十首 其九十一 伏湛
作者：林同
朝代：宋

向来父学显，别自以家名。不是能传业，如何著孝声。
贤者之孝二百四十首 其九十七 郭巨
作者：林同
朝代：宋

为养宁埋子，那知地有金。如何有天赐，且复怕官侵。
贤者之孝二百四十首 其九十三 古初
作者：林同
朝代：宋
体裁：五言绝句

长沙有孝子，姓字死犹香。料得郡举首，他无人敢当。
贤者之孝二百四十首 其九十九 刘平
作者：林同
朝代：宋
体裁：五言绝句

弟类那容绝，吾雏听自生。刘平端为母，伯道特沽名。
贤者之孝二百四十首 其九十五 蔡顺
作者：林同
朝代：宋

贼疑拾葚异，母怪弃薪还。雷震辄圜墓，火飞因伏棺。
贤者之孝二百四十首 其九十八 班固
作者：林同
朝代：宋
体裁：五言绝句

前烈知纯淑，孤踪愧眇蒙。果能笔叙传，不枉赋幽通。
贤者之孝二百四十首 其九十六 姜诗
作者：林同
朝代：宋
体裁：五言绝句

日常供鲤鲙，旦辄汲江流。儿溺言游学，妻还感遗羞。
贤者之孝二百四十首 其九十四 江革
作者：林同
朝代：宋
体裁：五言绝句

挽车极劳苦，逃贼最间关。太息江巨孝，能为人所难。
贤者之孝二百四十首 其二 元凯
作者：林同
朝代：宋
体裁：五言绝句

当知元与凯，不出孝而忠。能举十六相，斯为舜大功。
贤者之孝二百四十首 其二十 北山大夫
作者：林同
朝代：宋
体裁：五言绝句

非止不得养，如忧父母何。忍能不我念，使我独贤劳。
贤者之孝二百四十首 其二十一 蓼莪孝子
作者：林同
朝代：宋
体裁：五言绝句

莫遂终养志，难酬罔极恩。哀哀父母句，肠断不堪闻。
贤者之孝二百四十首 其二十七 有子
作者：林同
朝代：宋
体裁：五言绝句

其为人也孝，好乱未之闻。曾以是取怨，无人语盖勋。
贤者之孝二百四十首 其二十三 老莱子
作者：林同
朝代：宋

七十已中寿，人生似此稀。绝怜老莱子，犹自作儿嬉。
贤者之孝二百四十首 其二十九 子路
作者：林同
朝代：宋
体裁：五言绝句

食藜殊列鼎，负米异重茵。不待今朝养，伤哉昔日贫。
贤者之孝二百四十首 其二十二 妹土小子
作者：林同
朝代：宋
体裁：五言绝句

勤耕艺黍稷，远贾服车牛。奔走何为者，心乎孝养忧。
贤者之孝二百四十首 其二十五 子思
作者：林同
朝代：宋

如何方喟叹，乃尔复忻然。念汝祖无忝，知予道可传。
贤者之孝二百四十首 其二十八 曾子
作者：林同
朝代：宋

全归有名训，珍重恐伤肤。小子启手足，吾今知免夫。
贤者之孝二百四十首 其二十六 闵子
作者：林同
朝代：宋

参宁杀人者，三至尚踰垣。叹息子闵子，孝哉无间言。
贤者之孝二百四十首 其二十四 柳下惠
作者：林同
朝代：宋
体裁：五言绝句

忍于父母国，去此欲何之。所以柳下季，三为鲁士师。
贤者之孝二百四十首 其二百 狄仁杰
作者：林同
朝代：宋
体裁：五言绝句

狄请使绝域，柳甘易播州。为怜刘母在，深恐郑亲忧。
贤者之孝二百四十首 其二百一 崔元炜
作者：林同
朝代：宋
体裁：五言绝句

若为从宦好，不异在家贫。忍以恶消息，而令戚我亲。
贤者之孝二百四十首 其二百七 张九龄
作者：林同
朝代：宋
体裁：五言绝句

连理庭中木，丛生坐侧芝。未尝闻孝感，一一有兹奇。
贤者之孝二百四十首 其二百三十 何蕃
作者：林同
朝代：宋
体裁：五言绝句

五载莫归省，双亲谁问安。固云亲有命，不谓我何颜。
贤者之孝二百四十首 其二百三十七 许孝谨
作者：林同
朝代：宋
体裁：五言绝句

既不忍饮乳，还能知奉亲。何曾自人教，端是出天真。
贤者之孝二百四十首 其二百三十三 张志宽
作者：林同
朝代：宋
体裁：五言绝句

何忽省母病，每因身疾知。可怜张里正，尚得令君疑。
贤者之孝二百四十首 其二百三十二 裴敬彝
作者：林同
朝代：宋
体裁：五言绝句

亲命悬医手，敢将亲命轻。为舆不辞往，重母故身迎。
贤者之孝二百四十首 其二百三十五 路随
作者：林同
朝代：宋
体裁：五言绝句

儿貌酷类父，母知儿不知。可堪引镜照，正复益儿悲。
贤者之孝二百四十首 其二百三十八 柳玭
作者：林同
朝代：宋
体裁：五言绝句

名父难为子，纤瑕即辱身。直须留面目，他日见先人。
贤者之孝二百四十首 其二百三十六 李讷
作者：林同
朝代：宋
体裁：五言绝句

先人敝庐在，触目百悲辛。忍作优笑地，图娱权贵人。
贤者之孝二百四十首 其二百二 李迥秀
作者：林同
朝代：宋
体裁：五言绝句

生我者为母，无缘贵贱分。不思骂婢语，何可使亲闻。
贤者之孝二百四十首 其二百二十 侯程
作者：林同
朝代：宋
体裁：五言绝句

三年天下共，胡尔独终身。无处着深痛，何心求过人。
贤者之孝二百四十首 其二百二十一 李唐
作者：林同
朝代：宋
体裁：五言绝句

我念卿勿怪，难拚膝上儿。好将南内意，说与肃宗知。
贤者之孝二百四十首 其二百二十七 甄逢
作者：林同
朝代：宋
体裁：五言绝句

史书良为稹，褒诏却因袁。足使济不朽，何堪逢自言。
贤者之孝二百四十首 其二百二十九 李兴
作者：林同
朝代：宋
体裁：五言绝句

刲股如为孝，还应载圣经。莫明柳子意，因甚取残形。
贤者之孝二百四十首 其二百二十二 韩滉
作者：林同
朝代：宋
体裁：五言绝句

慎勿第门坏，那容堂庑增。父犹足乎此，我顾莫之承。
贤者之孝二百四十首 其二百二十八 董邵南
作者：林同
朝代：宋
体裁：五言绝句

躬稼复樵渔，养亲还读书。不闻官赐帛，惟见吏催租。
贤者之孝二百四十首 其二百二十六 柳宗元
作者：林同
朝代：宋
体裁：五言绝句

乃翁定奇士，先友尽斯人。福畤智已故，仪曹意转新。
贤者之孝二百四十首 其二百二十四 李景让
作者：林同
朝代：宋
体裁：五言绝句

既尔家能孝，还于国尽忠。谁宜举此爵，知是莫如公。
贤者之孝二百四十首 其二百五 刘祎之
作者：林同
朝代：宋
体裁：五言绝句

卿家著忠孝，朕子赖师模。蓬在麻中直，多应不待扶。
贤者之孝二百四十首 其二百八 颜真卿
作者：林同
朝代：宋
体裁：五言绝句

祗是见忠节，何曾省孝诚。唐宗休叹息，犹未识真卿。
贤者之孝二百四十首 其二百十 崔纵
作者：林同
朝代：宋
体裁：五言绝句

直以母事妾，祗云父所安。可怜遭楚毒，加意更承颜。
贤者之孝二百四十首 其二百十一 崔沔
作者：林同
朝代：宋
体裁：五言绝句

忆昨升堂拜，何曾有杂宾。事亡忍废礼，不复问疏亲。
贤者之孝二百四十首 其二百十七 李晟
作者：林同
朝代：宋
体裁：五言绝句

个是一孤儿，曾闻事母时。身能几许大，却佩国安危。
贤者之孝二百四十首 其二百十三 裴子馀
作者：林同
朝代：宋
体裁：五言绝句

直以孝为谥，真无愧此心。可怜张说叹，知得子馀深。
贤者之孝二百四十首 其二百十九 穆宁
作者：林同
朝代：宋
体裁：五言绝句

倘非亲所乐，至枉道而行。虽以三牲养，难辞不孝名。
贤者之孝二百四十首 其二百十二 李乂
作者：林同
朝代：宋
体裁：五言绝句

俱以文章显，无惭孝谨称。弟兄同一集，华萼著嘉名。
贤者之孝二百四十首 其二百十五 阳城
作者：林同
朝代：宋
体裁：五言绝句

学者学为孝，诸生欠讲明。谒归二十辈，毋乃为阳城。
贤者之孝二百四十首 其二百十八 元德秀
作者：林同
朝代：宋
体裁：五言绝句

进士能举母，偏亲可忍离。紫芝亦良苦，负母入京师。
贤者之孝二百四十首 其二百十六 段秀实
作者：林同
朝代：宋
体裁：五言绝句

意其失兵久，怏怏必吾从。夺笏直前击，那知是孝童。
贤者之孝二百四十首 其二百十四 李勉
作者：林同
朝代：宋
体裁：五言绝句

不诛人厌已，而恕子祈亲。贤矣李观察，今无复此人。
贤者之孝二百四十首 其二百四 欧阳通
作者：林同
朝代：宋
体裁：五言绝句

夜直藉藁寝，入朝徒跣行。虽知迫明诏，可惜欠陈情。
贤者之孝二百四十首 其二百四十 林攒
作者：林同
朝代：宋
体裁：五言绝句

七闽独莆郡，双阙郁相望。岂识林孝子，曾来尉福唐。
贤者之孝二百四十首 其五 泰伯
作者：林同
朝代：宋

为怜季有子，逆探父传贤。断发文身事，诬哉司马迁。
贤者之孝二百四十首 其五十 公叔戌
作者：林同
朝代：宋

若把夫子论，无惭贞惠文。不应其子戌，至自请于君。
贤者之孝二百四十首 其五十一 灵辄
作者：林同
朝代：宋

翳桑一饿者，念念母之存。赖有赵宣子，能为别具飧。
贤者之孝二百四十首 其五十七 扶苏
作者：林同
朝代：宋

父赐子以死，君侯安所疑。忍哉指鹿相，无复祖龙知。
贤者之孝二百四十首 其五十三 伍尚
作者：林同
朝代：宋
体裁：五言绝句

此以父免召，彼如仁必来。员乎竟何益，尚也最堪哀。
贤者之孝二百四十首 其五十二 叶公诸梁
作者：林同
朝代：宋
体裁：五言绝句

随母适异国，先归汝忍能。致人不正视，应是得人憎。
贤者之孝二百四十首 其五十五 周绍
作者：林同
朝代：宋

欲得忠臣者，求之孝子门。如何傅王子，尚复待人言。
贤者之孝二百四十首 其五十八 丁兰
作者：林同
朝代：宋
体裁：五言绝句

一灵长皎皎，如月不离天。要以纯诚感，非因刻像然。
贤者之孝二百四十首 其五十六 王孙贾
作者：林同
朝代：宋
体裁：五言绝句

为齐臣子者，此日若无闻。独有王孙贾，能知慰倚门。
贤者之孝二百四十首 其八 伯奇
作者：林同
朝代：宋
体裁：五言绝句

无食又无衣，逐儿安所之。不辞履霜苦，犹谓罪当笞。
贤者之孝二百四十首 其八十 阴子方
作者：林同
朝代：宋

祀灶令人富，相传阴子方。安知由至孝，非在荐黄羊。
贤者之孝二百四十首 其八十一 杨子
作者：林同
朝代：宋
体裁：五言绝句

不可得而久，其惟父母乎。谆谆爱日语，杨氏岂欺予。
贤者之孝二百四十首 其八十七 耿国
作者：林同
朝代：宋
体裁：五言绝句

封侯谁不愿，顾我独何心。为忆父所爱，偏于少子深。
贤者之孝二百四十首 其八十三 邓禹
作者：林同
朝代：宋

功臣三十二，佩剑蔼云台。第一人知否，曾为孝母来。
贤者之孝二百四十首 其八十九 冯豹
作者：林同
朝代：宋
体裁：五言绝句

中人持被覆，尚得帝恩深。子职竟何是，终求慰母心。
贤者之孝二百四十首 其八十二 东海王疆
作者：林同
朝代：宋

史以泰伯比，斯评恐未真。我知东海意，不忍母他人。
贤者之孝二百四十首 其八十五 马援
作者：林同
朝代：宋

恶言出于口，必至反其身。小子闻人过，当如闻父名。
贤者之孝二百四十首 其八十八 张湛
作者：林同
朝代：宋
体裁：五言绝句

下车父母国，自重岂其轻。谓我诈为善，何忧被此名。
贤者之孝二百四十首 其八十六 樊宏
作者：林同
朝代：宋

能捐数百万，不听债家偿。要自父一语，铭心不敢忘。
贤者之孝二百四十首 其八十四 窦融
作者：林同
朝代：宋
体裁：五言绝句

玺书来万里，鼎足许三分。解道为忠易，谁知以孝闻。
贤者之孝二百四十首 其六 康叔
作者：林同
朝代：宋
体裁：五言绝句

勿云服父事，不敬亦无伤。元恶与大憝，邦刑自有常。
贤者之孝二百四十首 其六十 郦寄
作者：林同
朝代：宋

直以劫父故，蒙他卖友名。閒将诛吕论，非勃亦非平。
贤者之孝二百四十首 其六十一 贾谊
作者：林同
朝代：宋

谇言取箕帚，德色借耰锄。不是贾年少，还能痛哭无。
贤者之孝二百四十首 其六十七 司马迁
作者：林同
朝代：宋

悲哉执手泣，论著谨毋忘。岂识迁它日，能紬石室藏。
贤者之孝二百四十首 其六十九 霍去病
作者：林同
朝代：宋

不早知此体，元来托大人。低头拜县吏，谁拟霍将军。
贤者之孝二百四十首 其六十二 冯唐
作者：林同
朝代：宋

知以孝行著，还应不问唐。可怜止辇问，何自得为郎。
贤者之孝二百四十首 其六十五 石建
作者：林同
朝代：宋
体裁：五言绝句

服劳曾是孝，那更委诸人。建已老白首，中裙涤必亲。
贤者之孝二百四十首 其六十八 严君平
作者：林同
朝代：宋
体裁：五言绝句

卖卜有深意，何心避市喧。若逢人子问，依孝与之言。
贤者之孝二百四十首 其六十六 董仲舒
作者：林同
朝代：宋
体裁：五言绝句

汉有孝廉举，谁知发自舒。可怜三策罢，却去相江都。
贤者之孝二百四十首 其六十四 田叔
作者：林同
朝代：宋
体裁：五言绝句

勿以梁事问，将遗太后忧。若非叔长者，谁为帝忠谋。
贤者之孝二百四十首 其十 卫武公
作者：林同
朝代：宋
体裁：五言绝句

孝子身终者，非终父母身。武公年九十，戒我尚谆谆。
贤者之孝二百四十首 其十一 齐孝公
作者：林同
朝代：宋

岂其伐与国，独不命先君。想得还师去，难堪此语闻。
贤者之孝二百四十首 其十七 四牡使臣
作者：林同
朝代：宋

怀归将父母，四牡苦騑騑。是我心中事，君从何处知。
贤者之孝二百四十首 其十三 申生
作者：林同
朝代：宋
体裁：五言绝句

姬泣贼由子，子辞必罪姬。为忧君不乐，宁死莫君知。
贤者之孝二百四十首 其十九 白华孝子
作者：林同
朝代：宋
体裁：五言绝句

廉耻有微缺，须知孝未纯。白华何所似，所似皎然身。
贤者之孝二百四十首 其十五 秦康公
作者：林同
朝代：宋
体裁：五言绝句

怀哉送舅氏，曰至渭之阳。念母如存意，悠悠寄二章。
贤者之孝二百四十首 其十八 南陔孝子
作者：林同
朝代：宋

为养还相戒，南陔昔有诗。都缘这个意，焉用补亡为。
贤者之孝二百四十首 其十六 既醉君子
作者：林同
朝代：宋
体裁：五言绝句

若为锡尔类，不独善其身。既念化家室，还思遗子孙。
贤者之孝二百四十首 其十四 晋文公
作者：林同
朝代：宋

伐蒲君父命，校者是吾雠。披直寺人耳，锄麑信有谋。
贤者之孝二百四十首 其四 微子
作者：林同
朝代：宋

岂计身封宋，祗愁祀绝殷。不惟称克孝，亦自有三仁。
贤者之孝二百四十首 其四十 孟懿子
作者：林同
朝代：宋

不复问无违，祗应懿子知。尚愁人不省，以礼告樊迟。
贤者之孝二百四十首 其四十一 孟武伯
作者：林同
朝代：宋
体裁：五言绝句

父母之爱子，心乎惟疾忧。可能不自爱，而忍使亲愁。
贤者之孝二百四十首 其四十七 卫七子
作者：林同
朝代：宋
体裁：五言绝句

几谏劳不怨，明明载鲁论。未应小弁作，得并凯风言。
贤者之孝二百四十首 其四十三 晏子
作者：林同
朝代：宋
体裁：五言绝句

母家令足食，父族使安生。睦党可谓孝，能之惟晏婴。
贤者之孝二百四十首 其四十九 文氏子
作者：林同
朝代：宋

服除有吊者，待庙至垂洟。亡于礼之礼，斯人其庶几。
贤者之孝二百四十首 其四十二 管仲
作者：林同
朝代：宋
体裁：五言绝句

战败不羞走，谁为知我深。叔知我有母，亮我走时心。
贤者之孝二百四十首 其四十八 石祁子
作者：林同
朝代：宋
体裁：五言绝句

执亲之丧者，可沐浴其身。不待石祁兆，知非佩玉人。
贤者之孝二百四十首 其四十六 魏孝子
作者：林同
朝代：宋

望母嗟陟屺，思亲徒望云。可怜魏孝子，不比狄参军。
贤者之孝二百四十首 其四十四 晋君子
作者：林同
朝代：宋

何怙复何尝，衔悲问彼苍。苍苍不可问，重使我心伤。
贤者之孝二百四十首·刘苞
作者：林同
朝代：宋
体裁：五言绝句

扇席更温枕，古人谁与同。一心奉二母，自是胜黄童。
贤者之孝二百四十首·微子
作者：林同
朝代：宋

岂计身封宋，只愁祀绝殷。
不惟称克孝，亦自首三仁。
贾直言
作者：林同
朝代：宋
体裁：五言绝句

几曾闻饮鸩，有不陨其身。那得独全活，天应知代亲。
贾获
作者：林同
朝代：宋
体裁：五言绝句

扶母犹可免，弃君安所之。可能共母载，忍不授君绥。
贾谊
作者：林同
朝代：宋

谇言取箕箒，德色借耰锄。
不是贾年少，还能痛哭无。
赵咨
作者：林同
朝代：宋
体裁：五言绝句

贼来那可迩，而敢以身迎。身岂不知爱，心乎恐母惊。
赵津吏女
作者：林同
朝代：宋

傥得代父死，诚非爱妾身。
不图君聘妾，向道有严亲。
赵琰
作者：林同
朝代：宋
体裁：五言绝句

礼称亲未葬，丧服不除焉。食麦断盐味，悲哉四十年。
赵至
作者：林同
朝代：宋
体裁：五言绝句

莫致儿荣养，翻令父苦耕。可怜废书泣，不忍叱牛声。
赵隠
作者：林同
朝代：宋
体裁：五言绝句

至今说花县，当日奉潘舆。未必若赵母，回班候起居。
趙咨
作者：林同
朝代：宋

賊來那可邇，而敢以身迎。
身豈不知愛，心乎恐母驚。
趙津吏女
作者：林同
朝代：宋

儻得代父死，誠非愛妾身。
不圖君聘妾，向道有嚴親。
趙琰
作者：林同
朝代：宋

禮稱親未葬，喪服不除焉。
食麥斷鹽味，悲哉四十年。
趙至
作者：林同
朝代：宋

莫致兒榮養，翻令父苦耕。
可憐廢書泣，不忍叱牛聲。
趙隠
作者：林同
朝代：宋

至今說花縣，當日奉潘輿。
未必若趙母，囘班候起居。
路隋
作者：林同
朝代：宋

儿貌酷类父，母知儿不知。
可堪引镜照，正復益儿悲。
路隋
作者：林同
朝代：宋

兒貌酷類父，母知兒不知。
可堪引鏡照，正復益兒悲。
辟司徒妻
作者：林同
朝代：宋

君父今安在，諄諄免矣乎。
可憐齊女子，不問辟司徒。
辟司徒妻
作者：林同
朝代：宋
体裁：五言绝句

君父今安在，谆谆免矣乎。可怜齐女子，不问辟司徒。
邓彪
作者：林同
朝代：宋

让国异母弟，如彪正自奇。
今人有同产，煮豆且燃萁。
邓禹
作者：林同
朝代：宋

功臣三十二，剑佩蔼云台。
第一人知否，曾闻孝母来。
郑义宗妻
作者：林同
朝代：宋
体裁：五言绝句

抵死侍姑侧，宁知有妾身。若怀白刃顾，尚得谓之人。
郑康成
作者：林同
朝代：宋

播殖为亲养，家贫至假田。
焉知后学者，尽唤作儒先。
郑敬
作者：林同
朝代：宋
体裁：五言绝句

几曾慕巢许，非是薄伊周。何忍的的去，先人有墓丘。
郑潜曜
作者：林同
朝代：宋
体裁：五言绝句

愿以身代母，书焚上彻天。若非神许我，未必字依然。
郦寄
作者：林同
朝代：宋

直以劫父故，蒙他卖友名。
闲将诛吕论，非勃亦非平。
郭原平
作者：林同
朝代：宋
体裁：五言绝句

忍向父母墓，前头裸袒耕。农时每束带，犹自泣原平。
郭原平
作者：林同
朝代：宋

忍向父母墓，前頭裸袒耕。
農時每束带，猶自泣原平。
郭基
作者：林同
朝代：宋

岂伊东閤裏，无似督邮贤。
直把孝行荐，今人少孟坚。
郭基
作者：林同
朝代：宋

豈伊東閤裏，無似督郵賢。
直把孝行薦，今人少孟堅。
郭巨
作者：林同
朝代：宋

为养宁埋子，那知地有金。
如何有天赐，且復怕官侵。
郭巨
作者：林同
朝代：宋

爲養寧埋子，那知地有金。
如何有天賜，且復怕官侵。
郭林宗
作者：林同
朝代：宋

不愿诸侯友，那容天子臣。
贞乎宁绝俗，隠也不违亲。
郭林宗
作者：林同
朝代：宋

不願諸侯友，那容天子臣。
貞乎寧絕俗，隠也不違親。
鄧彪
作者：林同
朝代：宋

讓國異母弟，如彪正自奇。
今人有同産，煮豆且燃萁。
鄧禹
作者：林同
朝代：宋

功臣三十二，劍佩藹雲臺。
第一人知否，曾聞孝母來。
鄭康成
作者：林同
朝代：宋

播殖爲親養，家貧至假田。
焉知後學者，盡喚作儒先。
鄭敬
作者：林同
朝代：宋

幾曾慕巢許，非是薄伊周。
何忍的的去，先人有墓丘。
鄭潛曜
作者：林同
朝代：宋

願以身代母，書焚上徹天。
若非神許我，未必字依然。
鄭義宗妻
作者：林同
朝代：宋

抵死侍姑側，寧知有妾身。
若懷白刃顧，尚得謂之人。
酈寄
作者：林同
朝代：宋

直以劫父故，蒙他賣友名。
閑將誅呂論，非勃亦非平。
释迦
作者：林同
朝代：宋
体裁：五言绝句

入般涅槃际，拳拳报母知。从棺更涌出，为母说分离。
釋迦
作者：林同
朝代：宋

入般涅槃際，拳拳報母知。
從棺更湧出，爲母說分離。
閔子
作者：林同
朝代：宋

參寧殺人者，三至尚踰垣。
歎息子閔子，孝哉無閒言。
闕黨子弟
作者：林同
朝代：宋

既漸夫子教，罔有不分均。
何復間多取，齊言彼有親。
闵子
作者：林同
朝代：宋

参宁杀人者，三至尚踰垣。
叹息子闵子，孝哉无閒言。
阙党子弟
作者：林同
朝代：宋

既渐夫子教，罔有不分均。
何復间多取，齐言彼有亲。
阮孝緒
作者：林同
朝代：宋

覓參不可得，忽感鹿前行。
行到鹿滅處，元來此地生。
阮孝绪
作者：林同
朝代：宋
体裁：五言绝句

觅参不可得，忽感鹿前行。行到鹿灭处，元来此地生。
阳城
作者：林同
朝代：宋

学者学为孝，诸生久讲明。
谒归二十辈，毋乃为阳城。
阴子方
作者：林同
朝代：宋

祀竈令人富，相传阴子方。
安知由至孝，非在荐黄羊。
陆绩
作者：林同
朝代：宋
体裁：五言绝句

陆郎作宾客，怀橘欲何为。遗母当然事，袁公乃尔奇。
陆襄
作者：林同
朝代：宋
体裁：五言绝句

忧居五十载，陆子最堪悲。恽独非人子，而云有既时。
陈元方
作者：林同
朝代：宋
体裁：五言绝句

如何百城内，一一画元方。劝孝贤刺史，观风职所当。
陈叔达
作者：林同
朝代：宋
体裁：五言绝句

蒲萄归遗母，所嗜固应思。卿乃有母遗，谁知此语悲。
陈孝妇
作者：林同
朝代：宋

妾昔与夫别，夫曾共妾言。
忍能幸夫死，不復顾姑存。
陰子方
作者：林同
朝代：宋

祀竈令人富，相傳陰子方。
安知由至孝，非在薦黄羊。
陳元方
作者：林同
朝代：宋

如何百城內，一一畫元方。
勸孝賢刺史，觀風職所當。
陳叔達
作者：林同
朝代：宋

蒲萄歸遺母，所嗜固應思。
卿乃有母遺，誰知此語悲。
陳孝婦
作者：林同
朝代：宋

妾昔與夫別，夫曾共妾言。
忍能幸夫死，不復顧姑存。
陶侃
作者：林同
朝代：宋

陶公宴参佐，限极每欢余。
忆与亡亲约，凄然不敢踰。
陶侃
作者：林同
朝代：宋

陶公宴參佐，限極每歡餘。
憶與亡親約，凄然不敢踰。
陸績
作者：林同
朝代：宋

陸郎作賓客，懷橘欲何爲。
遺母當然事，袁公乃爾奇。
陸襄
作者：林同
朝代：宋

憂居五十載，陸子最堪悲。
惲獨非人子，而云有既時。
陽城
作者：林同
朝代：宋

學者學爲孝，諸生久講明。
謁歸二十輩，毋乃爲陽城。
隽不疑
作者：林同
朝代：宋
体裁：五言绝句

不疑固严吏，如不顺亲何。图得母喜笑，平反敢不多。
雋不疑
作者：林同
朝代：宋

不疑固嚴吏，如不順親何。
圖得母喜笑，平反敢不多。
雍姬
作者：林同
朝代：宋
体裁：五言绝句

可怜姬告母，父孰与夫亲。能置此一问，未为愚妇人。
雍姬
作者：林同
朝代：宋

可憐姬告母，父孰與夫親。
能置此一問，未爲愚婦人。
雷紹
作者：林同
朝代：宋

行莫大於孝，其如違養何。
只消一句子，安用讀書多。
雷绍
作者：林同
朝代：宋
体裁：五言绝句

行莫大于孝，其如违养何。只消一句子，安用读书多。
霍去病
作者：林同
朝代：宋

不早知此体，元来託大人。
低头拜县吏，谁拟霍将军。
霍去病
作者：林同
朝代：宋

不早知此體，元來託大人。
低頭拜縣吏，誰擬霍將軍。
靈輒
作者：林同
朝代：宋

翳桑一餓者，念念母之存。
頼有趙宣子，能爲別具飧。
青蚨
作者：林同
朝代：宋
体裁：五言绝句

子母不相离，何心办捣蚨。忍能利铜臭，不枉唤钱愚。
青蚨
作者：林同
朝代：宋

子母不相離，何心辦搗蚨。
忍能利銅臭，不枉喚錢愚。
韋元成
作者：林同
朝代：宋

淮陽誰可傅，無以易元成。
即汝陽狂意，爲王言事兄。
韋孟
作者：林同
朝代：宋

去王猶諷諫，懷祖重傷情。
誰識有韋孟，人惟說穆生。
韋景駿
作者：林同
朝代：宋

長抱罔極痛，嗟余少不天。
汝今幸有母，不省汝胡然。
韋溫
作者：林同
朝代：宋

常恐愧屋漏，追懷在室詩。
可憐忍死誦，不負乃今知。
韋虛心
作者：林同
朝代：宋

父居郎省日，蒔柳向庭中。
對柳如對父，那能不斂容。
韋陸
作者：林同
朝代：宋

不惜以身諫，惟愁失母慈。
景融常自楚，嗣立每求笞。
韓伯瑜
作者：林同
朝代：宋

母力今衰矣，悲啼得杖輕。
流風存繪畫，猶足感焦生。
韓思復
作者：林同
朝代：宋

向來曹孟德，曾擬表征西。
那得忠孝字，金書作墓題。
韓愈
作者：林同
朝代：宋

未有子之孝，而公不用情。
大書甄濟傳，更作董生行。
韓滉
作者：林同
朝代：宋

謹勿第門壞，那容堂廡增。
父猶足乎此，我顧莫之承。
韦元成
作者：林同
朝代：宋

淮阳谁可傅，无以易元成。
即汝阳狂意，为王言事兄。
韦孟
作者：林同
朝代：宋
体裁：五言绝句

去王犹讽谏，怀祖重伤情。谁识有韦孟，人惟说穆生。
韦景骏
作者：林同
朝代：宋
体裁：五言绝句

长抱罔极痛，嗟余少不天。汝今幸有母，不省汝胡然。
韦温
作者：林同
朝代：宋
体裁：五言绝句

常恐愧屋漏，追怀在室诗。可怜忍死诵，不负乃今知。
韦虚心
作者：林同
朝代：宋
体裁：五言绝句

父居郎省日，莳柳向庭中。对柳如对父，那能不敛容。
韦陆
作者：林同
朝代：宋
体裁：五言绝句

不惜以身谏，惟愁失母慈。景融常自楚，嗣立每求笞。
韩伯瑜
作者：林同
朝代：宋
体裁：五言绝句

母力今衰矣，悲啼得杖轻。流风存绘画，犹足感焦生。
韩思復
作者：林同
朝代：宋
体裁：五言绝句

向来曹孟德，曾拟表征西。那得忠孝字，金书作墓题。
韩愈
作者：林同
朝代：宋
体裁：五言绝句

未有子之孝，而公不用情。大书甄济传，更作董生行。
韩滉
作者：林同
朝代：宋

谨勿第门坏，那容堂庑增。
父犹足乎此，我顾莫之承。
顔子
作者：林同
朝代：宋

返必展墓入，去當哭墓行。
誰知顔氏子，事死乃如生。
顔真卿
作者：林同
朝代：宋

祇是見忠節，何曾省孝誠。
唐宗休歎息，猶未識真卿。
顧悌
作者：林同
朝代：宋

地遠隔親面，惟憑一紙書。
句終輒應諾，直是聽於無。
顧歡
作者：林同
朝代：宋

枕邊何所有，一卷仲尼居。
無處覓盧扁，應當寶此書。
顾悌
作者：林同
朝代：宋
体裁：五言绝句

地远隔亲面，惟凭一纸书。句终辄应诺，直是听于无。
顾欢
作者：林同
朝代：宋
体裁：五言绝句

枕边何所有，一卷仲尼居。无处觅卢扁，应当宝此书。
颍考叔
作者：林同
朝代：宋
体裁：五言绝句

茅焦甘伏质，考叔请留羹。大隧如初乐，咸阳虚左迎。
颜子
作者：林同
朝代：宋
体裁：五言绝句

返必展墓入，去当哭墓行。谁知颜氏子，事死乃如生。
颜真卿
作者：林同
朝代：宋

祇是见忠节，何曾省孝诚。
唐宗休叹息，犹未识真卿。
馬援
作者：林同
朝代：宋

惡言出於口，必至反其聲。
小子聞人過，當如聞父名。
馮唐
作者：林同
朝代：宋

知以孝行著，還應不問唐。
可憐止輦問，何自得爲郎。
馮豹
作者：林同
朝代：宋

中人持被覆，尚得帝恩深。
子職竟何是，終求慰母心。
马援
作者：林同
朝代：宋

恶言出于口，必至反其声。
小子闻人过，当如闻父名。
魏孝子
作者：林同
朝代：宋

念母嗟陟屺，思亲徒望云。
可怜魏孝子，不比狄参军。
魏孝子
作者：林同
朝代：宋

念母嗟陟屺，思親徒望雲。
可憐魏孝子，不比狄參軍。
魯恭
作者：林同
朝代：宋

可能來太學，即得譽諸儒。
豈以習詩苦，應云與母俱。
鮑永
作者：林同
朝代：宋

禮經條七出，叱狗不言焉。
一旦鮑妻去，那知在母前。
鲁恭
作者：林同
朝代：宋
体裁：五言绝句

可能来太学，即得誉诸儒。岂以习诗苦，应云与母俱。
鲍永
作者：林同
朝代：宋

礼经条七出，叱狗不言焉。
一旦鲍妻去，那知在母前。
鶴
作者：林同
朝代：宋

好是鶴鳴陰，居然子和聲。
休云氣所感，自是物之情。
鹤
作者：林同
朝代：宋
体裁：五言绝句

好是鹤鸣阴，居然子和声。休云气所感，自是物之情。
黄香
作者：林同
朝代：宋
体裁：五言绝句

冬月常温席，炎天每扇床。如何汉天下，只有一黄香。
黄香
作者：林同
朝代：宋

冬月常溫席，炎天每扇牀。
如何漢天下，只有一黄香。
齊侯無野
作者：林同
朝代：宋

我母亦君母，吾翁即若翁。
分羹何太忍，請質可堪從。
齊孝公
作者：林同
朝代：宋

豈其伐與國，獨不念先君。
想得還師去，難堪此語聞。
齐侯无野
作者：林同
朝代：宋
体裁：五言绝句

我母亦君母，吾翁即若翁。分羹何太忍，请质可堪从。
齐孝公
作者：林同
朝代：宋

岂其伐与国，独不念先君。
想得还师去，难堪此语闻。
七星坛
作者：林同叔
朝代：宋
体裁：七言绝句

十年客梦忆南徐，玉案曾看绿篆书。今日星坛香一瓣，恍如身再到冲虚。
七星壇
作者：林同叔
朝代：宋

十年客夢憶南徐，玉案曾看綠篆書。
今日星壇香一瓣，恍如身再到沖虛。
九眼井
作者：林同叔
朝代：宋
体裁：七言绝句

幽人凿井住罗浮，暇日吾伊兴自由。仙鸟避吟来照影，九龙飞动碧云秋。
九眼井
作者：林同叔
朝代：宋

幽人鑿井住羅浮，暇日吾伊興自由。
仙鳥避吟來照影，九龍飛動碧雲秋。
莫道人
作者：林同叔
朝代：宋

万古烟霞隐石门，洞中别是一乾坤。仙翁自不知年岁，山下于今几代孙。
莫道人
作者：林同叔
朝代：宋

万古烟霞隠石门，洞中别是一干坤。
仙翁自不知年岁，山下于今几代孙。
莫道人
作者：林同叔
朝代：宋

萬古烟霞隠石門，洞中別是一乾坤。
仙翁自不知年歲，山下於今幾代孫。
黄龍洞
作者：林同叔
朝代：宋

黄龍一洞與天通，仰視星辰目睫中。
人去壇虛今已矣，祇留手植七株松。
黄龙洞
作者：林同叔
朝代：宋
体裁：七言绝句

黄龙一洞与天通，仰视星辰目睫中。人去坛虚今已矣，祇留手植七株松。
句·其一
作者：林喬
朝代：宋

斗州無頓閒身處，時向梅花走一遭。
句·其二
作者：林喬
朝代：宋

醮壇夜朝斗在目，石室晝卧雲生胸。
老人岩
作者：林嗣宗
朝代：宋

九月黄花次第开，带星约客上崔嵬。
拟从老子岩前去，却入真仙洞裏来。
幸勉西风吹落帽，且陪东道引深杯。
箇中便见蓬莱境，何必龙山戏马台。
老人岩
作者：林嗣宗
朝代：宋

九月黄花次第开，带星约客上崔嵬。拟从老子岩前去，却入真仙洞里来。幸勉西风吹落帽，且陪东道引深杯。个中便见蓬莱境，何必龙山戏马台。
老人巖
作者：林嗣宗
朝代：宋

九月黄花次第開，带星約客上崔嵬。
擬從老子巖前去，却入真仙洞裏來。
幸勉西風吹落帽，且陪東道引深杯。
箇中便見蓬萊境，何必龍山戲馬臺。
西峯院
作者：林嗣復
朝代：宋

參遍曹溪衆所欽，玄堂虛寂砌蟲吟。
定回瞑目誰相顧，好鳥啣花下翠林。
西峰院
作者：林嗣復
朝代：宋
体裁：七言绝句

参遍曹溪众所钦，玄堂虚寂砌虫吟。定回瞑目谁相顾，好鸟衔花下翠林。
咏瑞桧
作者：林坰
朝代：宋

右殿当年欲葺时，槎牙高桧碍檐榱。人间斤斧难容手，天上风雷为转枝。烟色并来春益重，月华饶得夜相宜。真皇一驻銮舆赏，从此声名四海知。
詠瑞檜
作者：林坰
朝代：宋

右殿當年欲葺時，槎牙高檜礙簷榱。
人間斤斧難容手，天上風雷爲轉枝。
煙色併來春益重，月華饒得夜相宜。
真皇一駐鑾輿賞，從此聲名四海知。
咏瑞桧
作者：林垧
朝代：宋

右殿当年欲葺时，槎牙高桧碍檐榱。
人间斤斧难容手，天上风雷为转枝。
烟色併来春益重，月华饶得夜相宜。
真皇一驻銮舆赏，从此声名四海知。
句
作者：林士表
朝代：宋

有书来进御，无语不关农。
句
作者：林士表
朝代：宋

有書來進御，無語不關農。
资圣寺
作者：林夔孙
朝代：宋

华峰跨苍穹，下有云一壑。翚飞二百秋，蜂巢几千落。灵泉际空留，宿雾临除薄。山呈万古姿，竹陨六月箨。当年有贤令，神交契冥漠。怀哉精魄归，永矣香火托。至今书壁间，读者为嗟愕。好事继前志，刳岩成此阁。仰看斗插椽，俯听泉入铎。晤言千载心，英气凛欲作。西崖望蒙顶，跻攀计已昨。忽闻良友同，共写襟期乐。遐登破嵘屼，幽讨待绰约。磅礴富蒸郁，阴衣茫纷错。再拜五华君，许莅他日约。霜威净馀氛，晴宇洞寥廓。
资圣寺
作者：林夔孙
朝代：宋

华峰跨苍穹，下有云一壑。
翚飞二百秋，蜂巢几千落。
灵泉际空留，宿雾临除薄。
山呈万古姿，竹陨六月箨。
当年有贤令，神交契冥漠。
怀哉精魄归，永矣香火託。
至今书壁间，读者为嗟愕。
好事继前志，刳岩成此阁。
仰看斗插椽，俯听泉入铎。
晤言千载心，英气凛欲作。
西崖望蒙顶，跻攀计已昨。
忽闻良友同，共写襟期乐。
遐登破嵘屼，幽讨待绰约。
磅礴富蒸鬰，阴衣茫纷错。
再拜五华君，许莅他日约。
霜威凈余氛，晴宇洞寥廓。
資聖寺
作者：林夔孫
朝代：宋

華峰跨蒼穹，下有雲一壑。
翬飛二百秋，蜂巢幾千落。
靈泉際空留，宿霧臨除薄。
山呈萬古姿，竹隕六月籜。
當年有賢令，神交契冥漠。
懷哉精魄歸，永矣香火託。
至今書壁間，讀者爲嗟愕。
好事繼前志，刳巖成此閣。
仰看斗插椽，俯聽泉入鐸。
晤言千載心，英氣凜欲作。
西崖望蒙頂，躋攀計已昨。
忽聞良友同，共寫襟期樂。
遐登破嶸屼，幽討待綽約。
磅礴富蒸鬰，陰衣茫紛錯。
再拜五華君，許蒞他日約。
霜威凈餘氛，晴宇洞寥廓。
戏题滩傍驿壁
作者：林外
朝代：宋
体裁：古风

千古传名黯淡滩，十船过此九船翻。惟有泉南林上舍，我自岸上走，你怎奈何我。
戲題灘傍驛壁
作者：林外
朝代：宋

千古傳名黯淡灘，十船過此九船翻。
惟有泉南林上舍，我自岸上走，你怎奈何我。
洞仙歌
作者：林外
朝代：宋

飛樑壓水，虹影澄清曉。橘裡漁村半菸草。今來古往，物是人非，天地裡，唯有江山不老。雨巾風帽。四海誰知我。一劍橫空幾番過。按玉龍、嘶未斷，月冷波寒，歸去也、林屋洞天無鎖。認雲屏煙障是吾廬，任滿地蒼苔，年年不掃。
洞仙歌·飞梁压水
作者：林外
朝代：宋
体裁：词

飞梁压水，虹影澄清晓。橘里渔村半烟草。今来古往，物是人非，天地里，唯有江山不老。雨巾风帽。四海谁知我。一剑横空几番过。按玉龙、嘶未断，月冷波寒，归去也、林屋洞天无锁。认云屏烟障是吾庐，任满地苍苔，年年不扫。
題西湖酒家壁
作者：林外
朝代：宋

藥爐丹竈舊生涯，白雲深處是吾家。
江城戀酒不歸去，老却碧桃無限花。
题西湖酒家壁
作者：林外
朝代：宋

药炉丹灶旧生涯，白云深处是吾家。江城恋酒不归去，老却碧桃无限花。
题西湖酒家壁
作者：林外
朝代：宋

药炉丹竈旧生涯，白云深处是吾家。
江城恋酒不归去，老却碧桃无限花。
碧澗書堂
作者：林夢英
朝代：宋

臨川遇鄒君，示我銅陵辨。
相邀游其間，百聞須一踐。
自從雙耳聾，已辦兩足繭。
武夷乃招隠，仙都輒策蹇。
遥睇麻源村，夢思勞輾轉。
今披碧澗記，華岡訂訛舛。
疑信吁莫論，是非爭之褊。
但欣泉石奇，堂成書可輦。
晁侯雲夢胸，妙處參墳典。
家有萬竹坡，琳琅閟營翦。
徘徊康樂舊，此興尤不淺。
人生貴自得，假物非至善。
山川侈遭逢，所託各偕顯。
嚴光釣越灘，叔子登楚峴。
氣象不低摧，吾徒志當勉。
相思邀未到，烟霞自舒卷。
唯應原上月，共照人孤狷。
金石臺·其一
作者：林夢英
朝代：宋

雲作巖扉風自關，清陰半壑樹中間。
傍廂更著茅亭好，放入西南一面山。
金石臺·其二
作者：林夢英
朝代：宋

臺後漫山十里梅，村南村北總詩材。
荒寒莫恨無人領，會與奚奴杖屨來。
題椿桂堂
作者：林大中
朝代：宋

詩禮栽陪歲月深，流芳到此見天心。
桂枝競秀椿難老，寬占堂前十畝陰。
题椿桂堂
作者：林大中
朝代：宋
体裁：七言绝句

诗礼栽陪岁月深，流芳到此见天心。桂枝竞秀椿难老，宽占堂前十亩阴。
句
作者：林大声
朝代：宋

南徐江山天下雄，沿江一水如蟠龙。双瀑挂天绅，七杉排斗样。
句·其一
作者：林大声
朝代：宋

南徐江山天下雄，沿江一水如蟠龙。
句·其二
作者：林大声
朝代：宋

双瀑挂天绅，七杉排斗样。
句·其一
作者：林大聲
朝代：宋

南徐江山天下雄，沿江一水如蟠龍。
句·其二
作者：林大聲
朝代：宋

雙瀑掛天紳，七杉排斗樣。
句
作者：林大鼐
朝代：宋

日移花影上帘鈎。
句
作者：林大鼐
朝代：宋

日移花影上簾鈎。
武夷即事
作者：林天瑞
朝代：宋

長卿非慢世，陶令已辭官。
解組投蓮社，逢人戴鶡冠。
青天不可問，白髮若爲看。
偶遇壺丘子，皈心授大丹。
武夷即事
作者：林天瑞
朝代：宋

长卿非慢世，陶令已辞官。解组投莲社，逢人戴鹖冠。青天不可问，白发若为看。偶遇壶丘子，皈心授大丹。
武夷即事
作者：林天瑞
朝代：宋

长卿非慢世，陶令已辞官。
解组投莲社，逢人戴鹖冠。
青天不可问，白髮若为看。
偶遇壶丘子，皈心授大丹。
謁朱夫子祠
作者：林天瑞
朝代：宋

天下有明月，人世苦昏昏。
山色無今古，谷雲常吐吞。
微言誰與析，妙理獨難論。
萬樹秋風老，先生道自尊。
谒朱夫子祠
作者：林天瑞
朝代：宋
体裁：五言律诗

天下有明月，人世苦昏昏。山色无今古，谷云常吐吞。微言谁与析，妙理独难论。万树秋风老，先生道自尊。
春日田园杂兴
作者：林子明
朝代：宋

一点阳和熏万宇，最饶佳致是山庄。
鷄豚祝罢成长席，鶑燕听来隔短墙。
嗜酒不嫌多种秫，无襦长恨少栽桑。
东郊劝相何烦尔，农圃吾生自合忙。
春日田園雜興
作者：林子明
朝代：宋

一點陽和薰萬宇，最饒佳致是山莊。
鷄豚祝罷成長席，鶑燕聽來隔短牆。
嗜酒不嫌多種秫，無襦長恨少栽桑。
東郊勸相何煩爾，農圃吾生自合忙。
鷲峰院
作者：林孝雍
朝代：宋

憶昔自胝舍，嵐光翠瀲侵。
金週沙界斷，紫碧洞天深。
有匪瞻淇奧，忘機學漢陰。
寥寥千古意，瑤瑟豈遺音。
鹫峰院
作者：林孝雍
朝代：宋

忆昔自胝舍，岚光翠潋侵。金周沙界断，紫碧洞天深。有匪瞻淇奥，忘机学汉阴。寥寥千古意，瑶瑟岂遗音。
鹫峰院
作者：林孝雍
朝代：宋

忆昔自胝舍，岚光翠潋侵。
金週沙界断，紫碧洞天深。
有匪瞻淇奥，忘机学汉阴。
寥寥千古意，瑶瑟岂遗音。
三椽休斧陈开祖有诗次韵
作者：林季仲
朝代：宋

经营草舍得能难，甫及斜川八九间。
傍砌更移墙后竹，鈎帘独盼雨余山。
月投窗隙如相觅，云过檐端却復还。
长忆少陵规画远，要令寒士总欢颜。
三椽休斧陈开祖有诗次韵
作者：林季仲
朝代：宋

经营草舍得能难，甫及斜川八九间。傍砌更移墙后竹，钩帘独盼雨馀山。月投窗隙如相觅，云过檐端却复还。长忆少陵规画远，要令寒士总欢颜。
三椽休斧陳開祖有詩次韻
作者：林季仲
朝代：宋

經營草舍得能難，甫及斜川八九間。
傍砌更移牆後竹，鈎簾獨盼雨餘山。
月投窗隙如相覓，雲過檐端却復還。
長憶少陵規畫遠，要令寒士總歡顔。
不見胡仲隸題蘇溪僧壁
作者：林季仲
朝代：宋

念別三年久，相望一舍間。
無人寄消息，風雨暗前山。
不见胡仲隶题苏溪僧壁
作者：林季仲
朝代：宋
体裁：五言绝句

念别三年久，相望一舍间。无人寄消息，风雨暗前山。
中秋不見月
作者：林季仲
朝代：宋

淹淹一夜雨，脈脈萬方情。
勿怪雲多妬，從來物惡盈。
水渾珠自瑩，垢盡鏡還明。
共賞此時月，無論陰與晴。
中秋不见月
作者：林季仲
朝代：宋

淹淹一夜雨，脉脉万方情。勿怪云多妒，从来物恶盈。水浑珠自瑩，垢尽镜还明。共赏此时月，无论阴与晴。
中秋不见月
作者：林季仲
朝代：宋
体裁：五言律诗

淹淹一夜雨，脉脉万方情。勿怪云多妒，从来物恶盈。水浑珠自莹，垢尽镜还明。共赏此时月，无论阴与晴。
中秋不见月
作者：林季仲
朝代：宋

淹淹一夜雨，脉脉万方情。
勿怪云多妬，从来物恶盈。
水浑珠自莹，垢尽镜还明。
共赏此时月，无论阴与晴。
中秋次韵
作者：林季仲
朝代：宋

一叶下庭木，初敲窗户秋。阴云偏妒月，衰病懒登楼。勋业头先白，江河泪未收。停桡是吾土，休梦野堂游。
中秋次韵
作者：林季仲
朝代：宋

一叶下庭木，初敲窗户秋。
阴云偏妬月，衰病懒登楼。
勋业头先白，江河泪未收。
停桡是吾土，休梦野堂游。
中秋次韻
作者：林季仲
朝代：宋

一葉下庭木，初敲窗戶秋。
陰雲偏妬月，衰病懶登樓。
勳業頭先白，江河淚未收。
停橈是吾土，休夢野堂遊。
乐寿阁
作者：林季仲
朝代：宋
体裁：七言律诗

看山玩水适吾情，此语从来误后生。唤起万端因好乐，静观一理本圆成。与人不竞春长在，对物无心境自清。更就阿谁求乐寿，当时分付最分明。
九日諸人集於資福閣次高季應韻三首·其一
作者：林季仲
朝代：宋

秋入江山晚更妍，登高臨遠意凄然。
且浮綠蟻眼前樂，底用虛名身後傳。
舊隱未教幽鶴怨，清溪終伴白鷗眠。
老來舉措多羞澁，强插黄花趁少年。
九日諸人集於資福閣次高季應韻三首·其三
作者：林季仲
朝代：宋

戲馬臺前草自妍，英雄何在竟茫然。
江河猶带重陽恨，父老空將舊事傳。
去雁來鴻波浩蕩，夕陽流水樹芊眠。
休休世味從來惡，細嚼霜英慰暮年。
九日諸人集於資福閣次高季應韻三首·其二
作者：林季仲
朝代：宋

隔竹通暉月自妍，樽前寶炬不須然。
毫飛閣上千林溼，句落雲間萬井傳。
佳節敢辭通夕醉，宿酲還傍小窗眠。
鬢邊黄菊應相笑，白髮較多似去年。
九日诸人集于资福阁次高季应韵三首
作者：林季仲
朝代：宋

秋入江山晚更妍，登高临远意凄然。且浮绿蚁眼前乐，底用虚名身后传。旧隐未教幽鹤怨，清溪终伴白鸥眠。老来举措多羞涩，强插黄花趁少年。隔竹通晖月自妍，樽前宝炬不须然。毫飞阁上千林湿，句落云间万井传。佳节敢辞通夕醉，宿酲还傍小窗眠。鬓边黄菊应相笑，白发较多似去年。戏马台前草自妍，英雄何在竟茫然。江河犹带重阳恨，父老空将旧事传。去雁来鸿波浩荡，夕阳流水树芊眠。休休世味从来恶，细嚼霜英慰暮年。
九日诸人集于资福阁次高季应韵三首·其一
作者：林季仲
朝代：宋
体裁：七言律诗

秋入江山晚更妍，登高临远意凄然。且浮绿蚁眼前乐，底用虚名身后传。旧隐未教幽鹤怨，清溪终伴白鸥眠。老来举措多羞涩，强插黄花趁少年。
九日诸人集于资福阁次高季应韵三首·其二
作者：林季仲
朝代：宋

隔竹通晖月自妍，樽前宝炬不须然。毫飞阁上千林湿，句落云间万井传。佳节敢辞通夕醉，宿酲还傍小窗眠。鬓边黄菊应相笑，白发较多似去年。
九日诸人集于资福阁次高季应韵三首·其二
作者：林季仲
朝代：宋

隔竹通晖月自妍，樽前宝炬不须然。
毫飞阁上千林湿，句落云间万井传。
佳节敢辞通夕醉，宿酲还傍小窗眠。
鬓边黄菊应相笑，白髮较多似去年。
九日诸人集於资福阁次高季应韵三首
作者：林季仲
朝代：宋
体裁：七言律诗

戏马台前草自妍，英雄何在竟茫然。江河犹带重阳恨，父老空将旧事传。去雁来鸿波浩荡，夕阳流水树芊眠。休休世味从来恶，细嚼霜英慰暮年。
九日诸人集於资福阁次高季应韵三首
作者：林季仲
朝代：宋

秋入江山晚更妍，登高临远意凄然。
且浮绿蚁眼前乐，底用虚名身后传。
旧隐未教幽鹤怨，清溪终伴白鸥眠。
老来举措多羞澁，强插黄花趁少年。
侯公謹挽詞
作者：林季仲
朝代：宋

富貴功名等弁髦，何如聲迹翳蓬蒿。
倦遊正被微官縛，辭祿方知處士高。
華萼向來榮父行，芝蘭重見秀兒曹。
寄言護國山頭月，莫照山猿夜夜號。
侯公谨挽词
作者：林季仲
朝代：宋
体裁：七言律诗

富贵功名等弁髦，何如声迹翳蓬蒿。倦游正被微官缚，辞禄方知处士高。华萼向来荣父行，芝兰重见秀儿曹。寄言护国山头月，莫照山猿夜夜号。
再次前韵
作者：林季仲
朝代：宋

野性由来爱水云，强将麋鹿着冠巾。
救时或用鲁连子，谈古空如司马筠。
胡雁惊心双泪落，吴霜点鬓二毛新。
腐儒无用终羞死，只合归耕垄上春。
再次前韵
作者：林季仲
朝代：宋

野性由来爱水云，强将麋鹿著冠巾。救时或用鲁连子，谈古空如司马筠。胡雁惊心双泪落，吴霜点鬓二毛新。腐儒无用终羞死，只合归耕垄上春。
再次前韵书怀
作者：林季仲
朝代：宋
体裁：七言律诗

两眼昏花近十年，简编惟见字斑斑。养生正合师黄石，招隐宁须待小山。薄宦本无朱组愿，高眠得伴白云閒。清风却似怜孤寂，时送禽声到枕间。
再次前韵酬赵宝学
作者：林季仲
朝代：宋

佳章一见一开颜，读向寒窗到日斑。笔阵知公来似雨，诗肩笑我耸如山。皂雕气欲凌千里，老骥身犹绊六闲。闻说汉庭思祭酒，诏书相继促河间。
再次前韵酬赵宝学
作者：林季仲
朝代：宋

佳章一见一开颜，读向寒窗到日斑。
笔阵知公来似雨，诗肩笑我耸如山。
皂鵰气欲凌千里，老骥身犹绊六闲。
闻说汉庭思祭酒，诏书相继促河间。
再次前韻
作者：林季仲
朝代：宋

野性由來愛水雲，强將麋鹿著冠巾。
救時或用魯連子，談古空如司馬筠。
胡雁驚心雙淚落，吳霜點鬢二毛新。
腐儒無用終羞死，只合歸耕壟上春。
再次前韻書懷
作者：林季仲
朝代：宋

兩眼昏花近十年，簡編惟見字斑斑。
養生正合師黄石，招隱寧須待小山。
薄宦本無朱組願，高眠得伴白雲閒。
清風却似憐孤寂，時送禽聲到枕間。
再次前韻酬趙寶學
作者：林季仲
朝代：宋

佳章一見一開顔，讀向寒窗到日斑。
筆陣知公來似雨，詩肩笑我聳如山。
皂鵰氣欲凌千里，老驥身猶絆六閑。
聞說漢庭思祭酒，詔書相繼促河間。
卢守携酒过薛直老草堂次韵
作者：林季仲
朝代：宋
体裁：七言律诗

画戟森森转水湄，草堂颜色带恩私。乱离海上多簪绂，槃礴风前卸马羁。醉帽半敧花近眼，赓歌间发墨翻池。诸公明日朝天去，且为南阳借杜诗。
厌于行役感梅赋诗
作者：林季仲
朝代：宋
体裁：七言绝句

归袖曾攀墙外子，征鞍又拂雪中花。往来应被江梅笑，笑我经年不在家。
厭於行役感梅賦詩
作者：林季仲
朝代：宋

歸袖曾攀牆外子，征鞍又拂雪中花。
往來應被江梅笑，笑我經年不在家。
又用前韵二首
作者：林季仲
朝代：宋

雕甍华栋照晴空，更忆檐前十八公。四望川流何富有，一时歌咏许谁同。海吞万壑苍烟外，地涌双峰白浪中。洞接仙都春色早，桃花认得鹤溪翁。遗迹榛芜四十年，使君跋马独依然。要将旧观还骚客，幻出新亭倚半天。井邑参差图障里，烟霞明灭酒尊前。我今不是贫居士，买断江山莫计钱。
又用前韵二首·其一
作者：林季仲
朝代：宋

雕甍华栋照晴空，更忆檐前十八公。
四望川流何富有，一时歌咏许谁同。
海吞万壑苍烟外，地涌双峯白浪中。
洞接仙都春色早，桃花认得鹤溪翁。
又用前韵二首·其一
作者：林季仲
朝代：宋

雕甍华栋照晴空，更忆檐前十八公。四望川流何富有，一时歌咏许谁同。海吞万壑苍烟外，地涌双峰白浪中。洞接仙都春色早，桃花认得鹤溪翁。
又用前韵二首·其二
作者：林季仲
朝代：宋

遗迹榛芜四十年，使君跋马独依然。
要将旧观还骚客，幻出新亭倚半天。
井邑参差图障裏，烟霞明灭酒尊前。
我今不是贫居士，买断江山莫计钱。
又用前韵二首·其二
作者：林季仲
朝代：宋

遗迹榛芜四十年，使君跋马独依然。要将旧观还骚客，幻出新亭倚半天。井邑参差图障里，烟霞明灭酒尊前。我今不是贫居士，买断江山莫计钱。
又用前韻二首·其一
作者：林季仲
朝代：宋

雕甍華棟照晴空，更憶檐前十八公。
四望川流何富有，一時歌詠許誰同。
海吞萬壑蒼烟外，地湧雙峯白浪中。
洞接仙都春色早，桃花認得鶴溪翁。
又用前韻二首·其二
作者：林季仲
朝代：宋

遺迹榛蕪四十年，使君跋馬獨依然。
要將舊觀還騷客，幻出新亭倚半天。
井邑參差圖障裏，烟霞明滅酒尊前。
我今不是貧居士，買斷江山莫計錢。
句·其一
作者：林季仲
朝代：宋

北山未忍輕相別，更許行人雪後看。
句·其一
作者：林季仲
朝代：宋

北山未忍轻相别，更许行人雪后看。
句·其二
作者：林季仲
朝代：宋

寒声落鸿雁，秋意着梧桐。
句·其二
作者：林季仲
朝代：宋

寒聲落鴻雁，秋意著梧桐。
周希父挽詞
作者：林季仲
朝代：宋

憶昔同年友，吾鄉有六人。
而今如夢寐，强半委埃塵。
雲護霜天晚，梅含野逕春。
回頭賦詩處，清淚墮江濱。
周希父挽词
作者：林季仲
朝代：宋
体裁：五言律诗

忆昔同年友，吾乡有六人。而今如梦寐，强半委埃尘。云护霜天晚，梅含野径春。回头赋诗处，清泪堕江滨。
周希父見寄次韻
作者：林季仲
朝代：宋

松菊荒三徑，風塵走十年。
家山憶到骨，世路厭摩肩。
懶計詩工拙，寧分酒聖賢。
從他誚便腹，老去只貪眠。
周希父见寄次韵
作者：林季仲
朝代：宋
体裁：五言律诗

松菊荒三径，风尘走十年。家山忆到骨，世路厌摩肩。懒计诗工拙，宁分酒圣贤。从他诮便腹，老去只贪眠。
周希父賦梅次韻三首·其一
作者：林季仲
朝代：宋

村舍江南雪意遲，月邊初破兩三枝。
輸他一點先傳得，回首千花總後期。
春事循環寧有盡，歲華晼晚漫多悲。
君詩到眼如圖畫，寫出行人立馬時。
周希父賦梅次韻三首·其三
作者：林季仲
朝代：宋

歲寒誰復慰棲遲，籬落初橫一二枝。
試問春從何處去，又憑梅報有來期。
巡檐索笑如相識，倚竹懷新却自悲。
花瘦惱教人共瘦，月明風定酒醒時。
周希父賦梅次韻三首·其二
作者：林季仲
朝代：宋

歲華物意兩俱遲，開到前村第幾枝。
抱影自憐春有信，衝寒長指雪爲期。
音傳隴首人相憶，恨入樓頭角正悲。
最是一年難忘處，小橋流水夕陽時。
周希父赋梅次韵三首
作者：林季仲
朝代：宋

村舍江南雪意迟，月边初破两三枝。输他一点先传得，回首千花总后期。春事循环宁有尽，岁华晼晚漫多悲。君诗到眼如图画，写出行人立马时。岁华物意两俱迟，开到前村第几枝。抱影自怜春有信，冲寒长指雪为期。音传陇首人相忆，恨入楼头角正悲。最是一年难忘处，小桥流水夕阳时。岁寒谁复慰栖迟，篱落初横一二枝。试问春从何处去，又凭梅报有来期。巡檐索笑如相识，倚竹怀新却自悲。花瘦恼教人共瘦，月明风定酒醒时。
周希父赋梅次韵三首·其一
作者：林季仲
朝代：宋
体裁：七言律诗

村舍江南雪意迟，月边初破两三枝。输他一点先传得，回首千花总后期。春事循环宁有尽，岁华晼晚漫多悲。君诗到眼如图画，写出行人立马时。
周希父赋梅次韵三首·其三
作者：林季仲
朝代：宋

岁寒谁复慰栖迟，篱落初横一二枝。试问春从何处去，又凭梅报有来期。巡檐索笑如相识，倚竹怀新却自悲。花瘦恼教人共瘦，月明风定酒醒时。
周希父赋梅次韵三首·其三
作者：林季仲
朝代：宋

岁寒谁復慰栖迟，篱落初横一二枝。
试问春从何处去，又凭梅报有来期。
巡檐索笑如相识，倚竹怀新却自悲。
花瘦恼教人共瘦，月明风定酒醒时。
周希父赋梅次韵三首·其二
作者：林季仲
朝代：宋

岁华物意两俱迟，开到前村第几枝。抱影自怜春有信，冲寒长指雪为期。音传陇首人相忆，恨入楼头角正悲。最是一年难忘处，小桥流水夕阳时。
周希父赋梅次韵三首·其二
作者：林季仲
朝代：宋

岁华物意两俱迟，开到前村第几枝。
抱影自怜春有信，衝寒长指雪为期。
音传陇首人相忆，恨入楼头角正悲。
最是一年难忘处，小桥流水夕阳时。
和人对雪
作者：林季仲
朝代：宋
体裁：五言律诗

匽薄一樽酒，栖迟双鬓毛。随风散檐雪，卷地作秋涛。汉使去不返，边人寒更劳。谁当如李愬，乘间缚酋豪。
和人對雪
作者：林季仲
朝代：宋

匽薄一樽酒，栖遲雙鬢毛。
隨風散檐雪，卷地作秋濤。
漢使去不返，邊人寒更勞。
誰當如李愬，乘間縛酋豪。
和康侍郎喜雪二首
作者：林季仲
朝代：宋

六出随轩逞厥祥，天人应感得能忙。使君未到然香处，先有心香叩上苍。不扫林间一径开，夜深留伴月皑皑。问谁踏我琼瑶碎，新有诗筒破晓来。
和康侍郎喜雪二首·其一
作者：林季仲
朝代：宋
体裁：七言绝句

六出随轩逞厥祥，天人应感得能忙。使君未到然香处，先有心香叩上苍。
和康侍郎喜雪二首·其一
作者：林季仲
朝代：宋

六出隨軒逞厥祥，天人應感得能忙。
使君未到然香處，先有心香叩上蒼。
和康侍郎喜雪二首·其二
作者：林季仲
朝代：宋
体裁：七言绝句

不扫林间一径开，夜深留伴月皑皑。问谁踏我琼瑶碎，新有诗筒破晓来。
和康侍郎喜雪二首·其二
作者：林季仲
朝代：宋

不掃林間一逕開，夜深留伴月皚皚。
問誰踏我瓊瑶碎，新有詩筒破曉來。
和梁守餞諸貢士
作者：林季仲
朝代：宋

右文逢聖代，首善自神京。
延及吳中士，咸稱洛下英。
我邦雖僻陋，此學號專精。
耆舊風流在，山川氣象新。
元侯來作牧，後進頼提衡。
有美僖公頌，誰高蜀守名。
能書偕計吏，燕豆列賓榮。
萬里雲霄路，摶風看去程。
和梁守饯诸贡士
作者：林季仲
朝代：宋

右文逢圣代，首善自神京。延及吴中士，咸称洛下英。我邦虽僻陋，此学号专精。耆旧风流在，山川气象新。元侯来作牧，后进赖提衡。有美僖公颂，谁高蜀守名。能书偕计吏，燕豆列宾荣。万里云霄路，抟风看去程。
和梁守饯诸贡士
作者：林季仲
朝代：宋

右文逢圣代，首善自神京。
延及吴中士，咸称洛下英。
我邦虽僻陋，此学号专精。
耆旧风流在，山川气象新。
元侯来作牧，后进頼提衡。
有美僖公颂，谁高蜀守名。
能书偕计吏，燕豆列宾荣。
万里云霄路，抟风看去程。
和高少保九日
作者：林季仲
朝代：宋

誰將淡墨掃秋山，乞與衰翁獨倚欄。
白髮試思何處去，黄花今有幾人觀。
老來自覺情懷惡，客裏長嗟會面難。
卷盡浮雲放明月，與公同倒百杯盤。
和高少保九日
作者：林季仲
朝代：宋

谁将淡墨扫秋山，乞与衰翁独倚栏。白发试思何处去，黄花今有几人观。老来自觉情怀恶，客里长嗟会面难。卷尽浮云放明月，与公同倒百杯盘。
和高少保九日
作者：林季仲
朝代：宋

谁将淡墨扫秋山，乞与衰翁独倚栏。
白髮试思何处去，黄花今有几人观。
老来自觉情怀恶，客裏长嗟会面难。
卷尽浮云放明月，与公同倒百杯盘。
哭薛吏部
作者：林季仲
朝代：宋

伯仲皆登第，人言薛与林。凄凉五年事，摧折两家心。漫醉春来酒，谁同别后襟。空馀钓矶在，落日见孤岑。白鹿春城下，黄牛古垄头。年年唤兄弟，两两酹松楸。今日逢寒食，哀君返故丘。荣怀多少恨，不逐晚云收。
哭薛吏部·其一
作者：林季仲
朝代：宋

伯仲皆登第，人言薛与林。
凄凉五年事，摧折两家心。
漫醉春来酒，谁同别后襟。
空余钓矶在，落日见孤岑。
哭薛吏部·其一
作者：林季仲
朝代：宋

伯仲皆登第，人言薛与林。凄凉五年事，摧折两家心。漫醉春来酒，谁同别后襟。空馀钓矶在，落日见孤岑。
哭薛吏部·其一
作者：林季仲
朝代：宋

伯仲皆登第，人言薛與林。
凄凉五年事，摧折兩家心。
漫醉春來酒，誰同別後襟。
空餘釣磯在，落日見孤岑。
哭薛吏部·其二
作者：林季仲
朝代：宋
体裁：五言律诗

白鹿春城下，黄牛古垄头。年年唤兄弟，两两酹松楸。今日逢寒食，哀君返故丘。荣怀多少恨，不逐晚云收。
哭薛吏部·其二
作者：林季仲
朝代：宋

白鹿春城下，黄牛古壟頭。
年年喚兄弟，兩兩酹松楸。
今日逢寒食，哀君返故丘。
榮懷多少恨，不逐晚雲收。
墨梅
作者：林季仲
朝代：宋

一枝炯炯照人寒，絕似溪橋立馬看。
祇恐春風解相怨，漏他消息入毫端。
墨梅
作者：林季仲
朝代：宋
体裁：七言绝句

一枝炯炯照人寒，绝似溪桥立马看。祇恐春风解相怨，漏他消息入毫端。
天柱峰
作者：林季仲
朝代：宋

寻胜权舆自天姥，芒鞋踏遍春山雨。
要得山如磊落人，纷纷拳石何足数。
忽逢一柱插天寒，形貌最尊疑父祖。
羣峯往往皆儿孙，环列膝前仍俯伛。
我忧穹昊欲撑柱，莫笑杞人心独苦。
伊谁有力能致之，大庇苍生使安堵。
天柱峰
作者：林季仲
朝代：宋

寻胜权舆自天姥，芒鞋踏遍春山雨。要得山如磊落人，纷纷拳石何足数。忽逢一柱插天寒，形貌最尊疑父祖。群峰往往皆儿孙，环列膝前仍俯伛。我忧穹昊欲撑柱，莫笑杞人心独苦。伊谁有力能致之，大庇苍生使安堵。
天柱峰
作者：林季仲
朝代：宋

尋勝權輿自天姥，芒鞋踏遍春山雨。
要得山如磊落人，紛紛拳石何足數。
忽逢一柱插天寒，形貌最尊疑父祖。
羣峯往往皆兒孫，環列膝前仍俯傴。
我憂穹昊欲撐柱，莫笑杞人心獨苦。
伊誰有力能致之，大庇蒼生使安堵。
失子
作者：林季仲
朝代：宋

檐鵲哺雛時自喜，壟牛舐犢互相噓。
老妻覷我無他語，歡笑何年得似渠。
失子
作者：林季仲
朝代：宋
体裁：七言绝句

檐鹊哺雏时自喜，垄牛舐犊互相嘘。老妻觑我无他语，欢笑何年得似渠。
失題
作者：林季仲
朝代：宋

平生丘壑自相於，幽意悠然入畫圖。
好向溪邊石磯上，羊裘披我作狂奴。
失题
作者：林季仲
朝代：宋
体裁：七言绝句

平生丘壑自相于，幽意悠然入画图。好向溪边石矶上，羊裘披我作狂奴。
娄夫人挽词
作者：林季仲
朝代：宋

曾将句读授儿童，记得何侯待我隆。肯辟高堂舍孙宝，定知贤室赞张忠。兰陔未遂三山养，霜树俄惊一夜风。汤沐追封他日事，哀荣应在泪痕中。
娄夫人挽词
作者：林季仲
朝代：宋

曾将句读授儿童，记得何侯待我隆。
肯闢高堂舍孙宝，定知贤室赞张忠。
兰陔未遂三山养，霜树俄惊一夜风。
汤沐追封他日事，哀荣应在泪痕中。
婁夫人挽詞
作者：林季仲
朝代：宋

曾將句讀授兒童，記得何侯待我隆。
肯闢高堂舍孫寶，定知賢室贊張忠。
蘭陔未遂三山養，霜樹俄驚一夜風。
湯沐追封他日事，哀榮應在淚痕中。
宿中竺碧梧軒
作者：林季仲
朝代：宋

夢破初驚枕簟秋，懶思身世獨搔頭。
山禽强欲知人事，葉底移時語未休。
宿中竺碧梧轩
作者：林季仲
朝代：宋
体裁：七言绝句

梦破初惊枕簟秋，懒思身世独搔头。山禽强欲知人事，叶底移时语未休。
宿天台石桥
作者：林季仲
朝代：宋

卧听泉声似雨声，直愁泥滑马难行。世间疑事多如许，千百年来谁与明。今人议论只从多，篑土那能障大河。我有室庐亦方广，归途不向石桥过。
宿天台石桥·其一
作者：林季仲
朝代：宋
体裁：七言绝句

卧听泉声似雨声，直愁泥滑马难行。世间疑事多如许，千百年来谁与明。
宿天台石桥·其二
作者：林季仲
朝代：宋
体裁：七言绝句

今人议论只从多，篑土那能障大河。我有室庐亦方广，归途不向石桥过。
宿天台石橋·其一
作者：林季仲
朝代：宋

卧聽泉聲似雨聲，直愁泥滑馬難行。
世間疑事多如許，千百年來誰與明。
宿天台石橋·其二
作者：林季仲
朝代：宋

今人議論只從多，簣土那能障大河。
我有室廬亦方廣，歸途不向石橋過。
宿錢塘江詩
作者：林季仲
朝代：宋

大江推月上層霄，夜色分人此最饒。
鄉國未成千里夢，海門又捲五更潮。
宿钱塘江诗
作者：林季仲
朝代：宋
体裁：七言绝句

大江推月上层霄，夜色分人此最饶。乡国未成千里梦，海门又捲五更潮。
宿雁荡能仁寺
作者：林季仲
朝代：宋
体裁：七言绝句

万壑千岩簇马蹄，羞将尘鬓照清溪。晚云带雨东风急，无数飞花过竹西。
宿雁蕩能仁寺
作者：林季仲
朝代：宋

萬壑千岩簇馬蹄，羞將塵鬢照清溪。
晚雲带雨東風急，無數飛花過竹西。
寄刘知言
作者：林季仲
朝代：宋

年来何止二宜休，合把身名付钓舟。寒食又冲花下雨，晚塘渐狎棹前鸥。推居谁复如公瑾，种竹犹怜似子猷。来坐梅阴引春酒，微酸点点著枝头。
寄刘知言
作者：林季仲
朝代：宋

年来何止二宜休，合把身名付钓舟。
寒食又衝花下雨，晚塘渐狎棹前鸥。
推居谁復如公瑾，种竹犹怜似子猷。
来坐梅阴引春酒，微酸点点着枝头。
寄劉知言
作者：林季仲
朝代：宋

年來何止二宜休，合把身名付釣舟。
寒食又衝花下雨，晚塘漸狎棹前鷗。
推居誰復如公瑾，種竹猶憐似子猷。
來坐梅陰引春酒，微酸點點著枝頭。
寄婺州周知录
作者：林季仲
朝代：宋
体裁：七言律诗

不到东阳六七年，干戈身世两依然。每思三虑堂中退，径向双溪楼上眠。空翠霏微浮酒斝，林烟杳霭没渔船。有人问我今何似，头秃昏昏瘴海边。
寄婺州周知錄
作者：林季仲
朝代：宋

不到東陽六七年，干戈身世兩依然。
每思三慮堂中退，徑向雙溪樓上眠。
空翠霏微浮酒斝，林烟杳靄沒漁船。
有人問我今何似，頭禿昏昏瘴海邊。
寄題蔣封州三徑堂堂本在丹陽後避地四明再創
作者：林季仲
朝代：宋

三徑開從蔣兖州，至今孫子亦風流。
鈎簾雖對鄮山月，聞笛應悲京口秋。
往事漫勞書咄咄，餘生只合賦休休。
問君辦得蓑衣否，便好相隨上釣舟。
寄題趙丞相獨往亭詩
作者：林季仲
朝代：宋

海內英豪還有誰，寧容丘壑著皋夔。
欲知今日中興業，已定黄岡獨往時。
謝傅本無朱組願，留侯應念赤松期。
更須整頓乾坤了，我亦芒鞋隨所之。
寄题蒋封州三径堂堂本在丹阳后避地四明再创
作者：林季仲
朝代：宋

三径开从蒋兖州，至今孙子亦风流。
鈎帘虽对鄮山月，闻笛应悲京口秋。
往事漫劳书咄咄，余生只合赋休休。
问君办得蓑衣否，便好相随上钓舟。
寄题蒋封州三径堂堂本在丹阳后避地四明再创
作者：林季仲
朝代：宋

三径开从蒋兖州，至今孙子亦风流。钩帘虽对鄮山月，闻笛应悲京口秋。往事漫劳书咄咄，馀生只合赋休休。问君办得蓑衣否，便好相随上钓舟。
寄题赵丞相独往亭诗
作者：林季仲
朝代：宋

海内英豪还有谁，宁容丘壑着皋夔。
欲知今日中兴业，已定黄冈独往时。
谢傅本无朱组愿，留侯应念赤松期。
更须整顿干坤了，我亦芒鞋随所之。
寄题赵丞相独往亭诗
作者：林季仲
朝代：宋

海内英豪还有谁，宁容丘壑著皋夔。欲知今日中兴业，已定黄冈独往时。谢傅本无朱组愿，留侯应念赤松期。更须整顿乾坤了，我亦芒鞋随所之。
富季申賦梅次韻四首·其一
作者：林季仲
朝代：宋

容易煩公問訊梅，昨宵還有幾花開。
窗寒月落知相憶，細細吹香過竹來。
富季申賦梅次韻四首·其三
作者：林季仲
朝代：宋

誰將消息報江梅，一點先從雪裏開。
怪見逢迎有深意，我家曾與寫真來。
富季申賦梅次韻四首·其二
作者：林季仲
朝代：宋

雪意商量欲放梅，破寒先遣一條開。
去年花下人何在，策我蹇驢歸去來。
富季申賦梅次韻四首·其四
作者：林季仲
朝代：宋

未知何處是真梅，雪擁溪橋撥不開。
莫訝行人數回首，西風十里送香來。
富季申赋梅次韵四首
作者：林季仲
朝代：宋

容易烦公问讯梅，昨宵还有几花开。窗寒月落知相忆，细细吹香过竹来。雪意商量欲放梅，破寒先遣一条开。去年花下人何在，策我蹇驴归去来。谁将消息报江梅，一点先从雪里开。怪见逢迎有深意，我家曾与写真来。未知何处是真梅，雪拥溪桥拨不开。莫讶行人数回首，西风十里送香来。
富季申赋梅次韵四首·其一
作者：林季仲
朝代：宋
体裁：七言绝句

容易烦公问讯梅，昨宵还有几花开。窗寒月落知相忆，细细吹香过竹来。
富季申赋梅次韵四首·其三
作者：林季仲
朝代：宋

谁将消息报江梅，一点先从雪裏开。
怪见逢迎有深意，我家曾与写真来。
富季申赋梅次韵四首·其三
作者：林季仲
朝代：宋

谁将消息报江梅，一点先从雪里开。怪见逢迎有深意，我家曾与写真来。
富季申赋梅次韵四首·其二
作者：林季仲
朝代：宋
体裁：七言绝句

雪意商量欲放梅，破寒先遣一条开。去年花下人何在，策我蹇驴归去来。
富季申赋梅次韵四首·其四
作者：林季仲
朝代：宋
体裁：七言绝句

未知何处是真梅，雪拥溪桥拨不开。莫讶行人数回首，西风十里送香来。
州将设宴诸荐士
作者：林季仲
朝代：宋
体裁：七言律诗

化蜀文翁竟好文，坐令风物一番新。争飞方朔三千牍，何止平原十九人。棫朴伫观周室富，茅芹先傍鲁宫春。使君劝驾无多语，莫学公孙只为身。
州將設宴諸薦士
作者：林季仲
朝代：宋

化蜀文翁竟好文，坐令風物一番新。
爭飛方朔三千牘，何止平原十九人。
棫樸佇觀周室富，茅芹先傍魯宮春。
使君勸駕無多語，莫學公孫只爲身。
张叔靖咏萤次韵
作者：林季仲
朝代：宋

榛莽荒秋雨，郊坰接暮阴。挟明如自喜，穿隙互相寻。昼伏终羞日，宵征欲乱参。林惊光不定，叶脱势俱沈。代烛时临卷，随风屡拂琴。青荧行爝火，的皪漾沙金。巧自缘帘幕，翻令念藁砧。徘徊怜扇影，婉娈傍衣衿。窗曙星河落，江寒霜露深。危蹝怅何往，腐质谅难任。
张叔靖咏萤次韵
作者：林季仲
朝代：宋

榛莽荒秋雨，郊垧接暮阴。
挟明如自喜，穿隙互相寻。
昼伏终羞日，宵征欲乱参。
林惊光不定，叶脱势俱沈。
代烛时临卷，随风屡拂琴。
青荧行爝火，的皪漾沙金。
巧自缘帘幙，翻令念藁砧。
徘徊怜扇影，婉娈傍衣衿。
窗曙星河落，江寒霜露深。
危蹝怅何往，腐质谅难任。
張叔靖詠螢次韻
作者：林季仲
朝代：宋

榛莽荒秋雨，郊坰接暮陰。
挾明如自喜，穿隙互相尋。
晝伏終羞日，宵征欲亂參。
林驚光不定，葉脫勢俱沈。
代燭時臨卷，隨風屢拂琴。
青熒行爝火，的皪漾沙金。
巧自緣簾幙，翻令念藁砧。
徘徊憐扇影，婉孌傍衣衿。
窗曙星河落，江寒霜露深。
危蹝悵何往，腐質諒難任。
悼潘君秀才
作者：林季仲
朝代：宋
体裁：五言律诗

投笔辞场屋，携钱送酒家。身名俱梦幻，醒醉是生涯。沙晚号寒雁，林高惨暮鸦。嗟予方哭弟，清泪堕悲笳。
悼潘君秀才
作者：林季仲
朝代：宋

投筆辭場屋，携錢送酒家。
身名俱夢幻，醒醉是生涯。
沙晚號寒雁，林高慘暮鴉。
嗟予方哭弟，清淚墮悲笳。
感兴
作者：林季仲
朝代：宋

庆吊何时已，劳生不自閒。野情难脱略，人事足机关。附尾初无意，同尘半强颜。柴门当却扫，未敢负云山。
感兴
作者：林季仲
朝代：宋

庆弔何时已，劳生不自閒。
野情难脱略，人事足机关。
附尾初无意，同尘半强颜。
柴门当却扫，未敢负云山。
感興
作者：林季仲
朝代：宋

慶弔何時已，勞生不自閒。
野情難脫略，人事足機關。
附尾初無意，同塵半强顔。
柴門當却掃，未敢負雲山。
憩瑞安北湖詩三首·其一
作者：林季仲
朝代：宋

去去春無語，融融物自驕。
餉耕憐野老，隨犬過山橋。
晚唱緣溪口，晴暉絆柳腰。
迂儒欲何用，只合伴漁樵。
憩瑞安北湖詩三首·其三
作者：林季仲
朝代：宋

吐晴林雨薄，弄水夕陽驕。
風定雲橫野，馬鳴人度橋。
蘚斑封石骨，花影動溪腰。
誰破南窗夢，空山落斷樵。
憩瑞安北湖詩三首·其二
作者：林季仲
朝代：宋

逕深松翠重，風軟馬蹄驕。
水遶誰家屋，門飛小竹橋。
龜開平野兆，蜂引斷山腰。
生理吾能免，趨林拾墮樵。
憩瑞安北湖诗三首
作者：林季仲
朝代：宋

去去春无语，融融物自骄。饷耕怜野老，随犬过山桥。晚唱缘溪口，晴晖绊柳腰。迂儒欲何用，只合伴渔樵。径深松翠重，风软马蹄骄。水绕谁家屋，门飞小竹桥。龟开平野兆，蜂引断山腰。生理吾能免，趋林拾堕樵。吐晴林雨薄，弄水夕阳骄。风定云横野，马鸣人度桥。藓斑封石骨，花影动溪腰。谁破南窗梦，空山落断樵。
憩瑞安北湖诗三首
作者：林季仲
朝代：宋

迳深松翠重，风软马蹄骄。
水绕谁家屋，门飞小竹桥。
龟开平野兆，蜂引断山腰。
生理吾能免，趋林拾堕樵。
憩瑞安北湖诗三首·其一
作者：林季仲
朝代：宋
体裁：五言律诗

去去春无语，融融物自骄。饷耕怜野老，随犬过山桥。晚唱缘溪口，晴晖绊柳腰。迂儒欲何用，只合伴渔樵。
憩瑞安北湖诗三首·其三
作者：林季仲
朝代：宋
体裁：五言律诗

吐晴林雨薄，弄水夕阳骄。风定云横野，马鸣人度桥。藓斑封石骨，花影动溪腰。谁破南窗梦，空山落断樵。
憩瑞安北湖诗三首·其二
作者：林季仲
朝代：宋

径深松翠重，风软马蹄骄。水绕谁家屋，门飞小竹桥。龟开平野兆，蜂引断山腰。生理吾能免，趋林拾堕樵。
憩瑞安北湖诗三首·其二
作者：林季仲
朝代：宋

径深松翠重，风软马蹄骄。
水遶谁家屋，门飞小竹桥。
龟开平野兆，蜂引断山腰。
生理吾能免，趋林拾堕樵。
戴唐卿挽詞
作者：林季仲
朝代：宋

湖海長爲客，干戈僅脫身。
來尋林下友，半與鬼爲鄰。
馬上人何在，庭前草自春。
平生饒意氣，寂寞委荆榛。
戴唐卿挽词
作者：林季仲
朝代：宋
体裁：五言律诗

湖海长为客，干戈仅脱身。来寻林下友，半与鬼为邻。马上人何在，庭前草自春。平生饶意气，寂寞委荆榛。
挽林潜圣先生词
作者：林季仲
朝代：宋
体裁：五言律诗

省己知为政，忘言是读书。世儒谁说此，学子可怜渠。文物思前辈，风烟翳故庐。倚楹独长叹，吾道竟何如。
挽林潜聖先生詞
作者：林季仲
朝代：宋

省己知爲政，忘言是讀書。
世儒誰說此，學子可憐渠。
文物思前輩，風烟翳故廬。
倚楹獨長歎，吾道竟何如。
挽程夫人詞
作者：林季仲
朝代：宋

金章朱轂爛盈門，春入仙翁笑頰溫。
曳杖時時過他客，含飴日日弄諸孫。
風高浙水驚霜葉，月落黟山泣曉猿。
丹旐悠揚轉寒日，尚疑簾下綵衣翻。
挽程夫人词
作者：林季仲
朝代：宋
体裁：七言律诗

金章朱毂烂盈门，春入仙翁笑颊温。曳杖时时过他客，含饴日日弄诸孙。风高浙水惊霜叶，月落黟山泣晓猿。丹旐悠扬转寒日，尚疑帘下綵衣翻。
早春有怀
作者：林季仲
朝代：宋

青春无语到天涯，百舌枝头漫自夸。
红破轻寒入桃萼，香和宿雨落梅花。
风吹杖屦千山晚，水照林塘两鬓华。
万事萧条兵革裏，北飞愁见雁行斜。
早春有怀
作者：林季仲
朝代：宋

青春无语到天涯，百舌枝头漫自誇。红破轻寒入桃萼，香和宿雨落梅花。风吹杖屦千山晚，水照林塘两鬓华。万事萧条兵革里，北飞愁见雁行斜。
早春有懷
作者：林季仲
朝代：宋

青春無語到天涯，百舌枝頭漫自誇。
紅破輕寒入桃萼，香和宿雨落梅花。
風吹杖屨千山晚，水照林塘兩鬢華。
萬事蕭條兵革裏，北飛愁見雁行斜。
春日感怀
作者：林季仲
朝代：宋

忆昔青春去不来，深凭百舌唤将回。
尊前便觉和风转，镜裏生憎白髮催。
青破轻寒归驿柳，香和宿雨落江梅。
人生七十从来少，待挽长河作寿杯。
春日感怀
作者：林季仲
朝代：宋

忆昔青春去不来，深凭百舌唤将回。尊前便觉和风转，镜里生憎白发催。青破轻寒归驿柳，香和宿雨落江梅。人生七十从来少，待挽长河作寿杯。
春日感懷
作者：林季仲
朝代：宋

憶昔青春去不來，深憑百舌喚將回。
尊前便覺和風轉，鏡裏生憎白髮催。
青破輕寒歸驛柳，香和宿雨落江梅。
人生七十從來少，待挽長河作壽杯。
春日郊行
作者：林季仲
朝代：宋

困倚春風半醉醒，小橋流水欲相平。
晚蹊窈窕行桃李，野老逢迎略姓名。
浦溆遠兼江色暝，鳧鷗迥立夕陽明。
田家作苦吾何恨，無補公家合退耕。
春日郊行
作者：林季仲
朝代：宋
体裁：七言律诗

困倚春风半醉醒，小桥流水欲相平。晚蹊窈窕行桃李，野老逢迎略姓名。浦溆远兼江色暝，凫鸥迥立夕阳明。田家作苦吾何恨，无补公家合退耕。
昨夜夢陪後乘次前韻
作者：林季仲
朝代：宋

落花迷曉徑，零露點秋畦。
節物驚衰鬢，登臨憶故棲。
蒼苔痕過履，修竹濕新題。
昨夜寒窗夢，相隨疊嶂西。
昨夜梦陪后乘次前韵
作者：林季仲
朝代：宋

落花迷晓径，零露点秋畦。节物惊衰鬓，登临忆故栖。苍苔痕过履，修竹湿新题。昨夜寒窗梦，相随叠嶂西。
昨夜梦陪后乘次前韵
作者：林季仲
朝代：宋

落花迷晓径，零露点秋畦。
节物惊衰鬓，登临忆故栖。
苍苔痕过履，修竹湿新题。
昨夜寒窗梦，相随迭嶂西。
晚眺二首
作者：林季仲
朝代：宋

秋色澹脩渚，夕光明小楼。溪虚烟漠漠，天迥雁悠悠。短发存堪数，黄花插自羞。青山本无事，敛黛为谁忧。病与老相守，慵思静自便。故园三径菊，归路一蓑烟。高下云连谷，纵横水护田。凄凉千古事，簇簇夕檐前。
晚眺二首·其一
作者：林季仲
朝代：宋

秋色澹修渚，夕光明小楼。
溪虚烟漠漠，天迥雁悠悠。
短髮存堪数，黄花插自羞。
青山本无事，敛黛为谁忧。
晚眺二首·其一
作者：林季仲
朝代：宋

秋色澹脩渚，夕光明小楼。溪虚烟漠漠，天迥雁悠悠。短发存堪数，黄花插自羞。青山本无事，敛黛为谁忧。
晚眺二首·其一
作者：林季仲
朝代：宋

秋色澹脩渚，夕光明小樓。
溪虛煙漠漠，天迥雁悠悠。
短髮存堪數，黄花插自羞。
青山本無事，斂黛爲誰憂。
晚眺二首·其二
作者：林季仲
朝代：宋
体裁：五言律诗

病与老相守，慵思静自便。故园三径菊，归路一蓑烟。高下云连谷，纵横水护田。凄凉千古事，簇簇夕檐前。
晚眺二首·其二
作者：林季仲
朝代：宋

病與老相守，慵思靜自便。
故園三徑菊，歸路一蓑烟。
高下雲連谷，縱橫水護田。
凄凉千古事，簇簇夕檐前。
有客
作者：林季仲
朝代：宋

有客有客，托于空谷。问何以乐，乐彼幽独。矫矫其松，藋藋其竹。微风过之，泠然成曲。岁曰莫止，霰雪交挥。谁与晤语，怀我人斯。我之怀矣，褰裳从之。泥淖伊阻，中心怅而。岂无他人，以翱以翔。意气所亲，不能弭忘。遥遥遗绪，久矣弗扬。之子之秀，吾宗之光。我有薄酒，子试歠兮。雪霁江明，共此月兮。企焉新诗，到蛰窟兮。老子鬅鬙，正愁绝兮。
有客
作者：林季仲
朝代：宋

有客有客，託于空谷。
问何以乐，乐彼幽独。
矫矫其松，藋藋其竹。
微风过之，泠然成曲。
岁曰莫止，霰雪交挥。
谁与晤语，怀我人斯。
我之怀矣，褰裳从之。
泥淖伊阻，中心怅而。
岂无他人，以翱以翔。
意气所亲，不能弭忘。
遥遥遗绪，久矣弗扬。
之子之秀，吾宗之光。
我有薄酒，子试歠兮。
雪霁江明，共此月兮。
企焉新诗，到蛰窟兮。
老子鬅鬙，正愁绝兮。
有客
作者：林季仲
朝代：宋

有客有客，託於空谷。
問何以樂，樂彼幽獨。
矯矯其松，藋藋其竹。
微風過之，泠然成曲。
歲曰莫止，霰雪交揮。
誰與晤語，懷我人斯。
我之懷矣，褰裳從之。
泥淖伊阻，中心悵而。
豈無他人，以翱以翔。
意氣所親，不能弭忘。
遥遥遺緒，久矣弗敭。
之子之秀，吾宗之光。
我有薄酒，子試歠兮。
雪霽江明，共此月兮。
企焉新詩，到蟄窟兮。
老子鬅鬙，正愁絕兮。
林楙南挽詞
作者：林季仲
朝代：宋

新詩寄我五年前，讀向寒窗倍黯然。
自古伊優多得志，如君疏直竟誰憐。
去凶何愧如行父，深詆那知中咸宣。
遊世若爲能遠過，試收清淚問蒼天。
林楙南挽词
作者：林季仲
朝代：宋
体裁：七言律诗

新诗寄我五年前，读向寒窗倍黯然。自古伊优多得志，如君疏直竟谁怜。去凶何愧如行父，深诋那知中咸宣。游世若为能远过，试收清泪问苍天。
柳夫人挽詞
作者：林季仲
朝代：宋

風俗日云薄，典刑終未泯。
請看列女傳，今有柳夫人。
色養金章貴，褒封鈿軸新。
凄凉板輿路，却見小梅春。
柳夫人挽词
作者：林季仲
朝代：宋
体裁：五言律诗

风俗日云薄，典刑终未泯。请看列女传，今有柳夫人。色养金章贵，褒封钿轴新。凄凉板舆路，却见小梅春。
樂壽閣
作者：林季仲
朝代：宋

看山玩水適吾情，此語從來誤後生。
喚起萬端因好樂，靜觀一理本圓成。
與人不競春長在，對物無心境自清。
更就阿誰求樂壽，當時分付最分明。
次曾谹甫韵寄贺子忱
作者：林季仲
朝代：宋

狂客当年隐四明，至今孙子爱林坰。挂冠无愠亦无喜，抱膝自歌还自听。时弄清琴怀贺若，何妨后乘载樵青。结邻能践前言否，春色方深绝境亭。
次曾谹甫韵寄贺子忱
作者：林季仲
朝代：宋

狂客当年隐四明，至今孙子爱林垧。
挂冠无愠亦无喜，抱膝自歌还自听。
时弄清琴怀贺若，何妨后乘载樵青。
结邻能践前言否，春色方深绝境亭。
次曾谹甫韻寄賀子忱
作者：林季仲
朝代：宋

狂客當年隱四明，至今孫子愛林坰。
挂冠無慍亦無喜，抱膝自歌還自聽。
時弄清琴懷賀若，何妨後乘載樵青。
結鄰能踐前言否，春色方深絕境亭。
次韵刘敷言咏梅四首
作者：林季仲
朝代：宋

梅花笑我无佳句，惭愧诗翁亦姓林。细看窗前陨秋叶，谁知雪底得春心。断桥斜径光将夕，淡月疏云趣更深。何处清香恼行客，江头跋马试教寻。江空木落出遥岑，何处佳人独倚林。不负雪期如有信，偶先花事本无心。日低修渚云容薄，路转寒塘暝色深。莫怪山翁数回首，暗香十里更相寻。粉痕欲破雪相禁，如妒孤英点暮林。九陌未传花底信，一枝先寄陇头心。月横瘦影池塘浅，风度微香院落深。插向鬓边犹得在，未须笑我老浸寻。霜清木脱峭寒侵，惊见佳花吐远林。冷落自怜池上影，孤高谁赏月边心。简文剪綵谈何易，杜老巡檐意最深。寂寂溪桥断行迹，吹香独与我追寻。
次韵刘敷言咏梅四首·其一
作者：林季仲
朝代：宋
体裁：古风

梅花笑我无佳句，惭愧诗翁亦姓林。细看窗前陨秋叶，谁知雪底得春心。断桥斜径光将夕，淡月疏云趣更深。何处清香恼行客，江头跋马试教寻。
次韵刘敷言咏梅四首·其三
作者：林季仲
朝代：宋
体裁：古风

粉痕欲破雪相禁，如妒孤英点暮林。九陌未传花底信，一枝先寄陇头心。月横瘦影池塘浅，风度微香院落深。插向鬓边犹得在，未须笑我老浸寻。
次韵刘敷言咏梅四首·其二
作者：林季仲
朝代：宋
体裁：古风

江空木落出遥岑，何处佳人独倚林。不负雪期如有信，偶先花事本无心。日低修渚云容薄，路转寒塘暝色深。莫怪山翁数回首，暗香十里更相寻。
次韵刘敷言咏梅四首·其四
作者：林季仲
朝代：宋
体裁：古风

霜清木脱峭寒侵，惊见佳花吐远林。冷落自怜池上影，孤高谁赏月边心。简文剪綵谈何易，杜老巡檐意最深。寂寂溪桥断行迹，吹香独与我追寻。
次韵十叔父书怀
作者：林季仲
朝代：宋
体裁：七言绝句

咸阳市上欲思归，人到于今笑李斯。老去何如我痴叔，了无一事独支颐。
次韵吴清叟书怀
作者：林季仲
朝代：宋

误落樊笼二十年，苍颜白发意颓然。解纷无用空弹铗，揣分唯堪备执鞭。乘雁去来何足数，涸鱼濡沫自相怜。扁舟东下虽云晚，及见梅花破腊前。
次韵吴清叟书怀
作者：林季仲
朝代：宋

误落樊笼二十年，苍颜白髮意颓然。
解纷无用空弹铗，揣分唯堪备执鞭。
乘雁去来何足数，涸鱼濡沫自相怜。
扁舟东下虽云晚，及见梅花破腊前。
次韵和康丈真率之集
作者：林季仲
朝代：宋
体裁：七言律诗

行步敧危老病身，胜游那敢厕荀陈。试思珠履三千客，何似风雩六七人。雪意迟疑终未决，诗筒来往莫辞频。晓窗新得东君讯，已放梅梢一点春。
次韵和康侍郎游仙岩
作者：林季仲
朝代：宋
体裁：七言律诗

林峦争入马蹄来，宿雾残云拨不开。石卧松根横碧玉，瀑悬天外转晴雷。仙家长锁青春好，老子犹堪竟日陪。收拾此身知有所，一间茅屋傍山隈。
次韵和康侍郎雪后小雨二首
作者：林季仲
朝代：宋

残霙初伴梅梢月，小雨仍禁柳底春。莫厌酒摇金盏浪，更听歌绕画梁尘。白头羞见尊前烛，赪颊深凭瓮里春。不分落梅纷似雪，更兼疏雨细如尘。
次韵和康侍郎雪后小雨二首·其一
作者：林季仲
朝代：宋
体裁：古风

残霙初伴梅梢月，小雨仍禁柳底春。莫厌酒摇金盏浪，更听歌绕画梁尘。
次韵和康侍郎雪后小雨二首·其二
作者：林季仲
朝代：宋

白头羞见尊前烛，赪颊深凭瓮里春。不分落梅纷似雪，更兼疏雨细如尘。
次韵和康侍郎雪后小雨二首·其二
作者：林季仲
朝代：宋

白头羞见尊前烛，頳颊深凭瓮裏春。
不分落梅纷似雪，更兼疏雨细如尘。
次韵婺州萧教授见寄
作者：林季仲
朝代：宋
体裁：五言律诗

不到双溪久，浑疑一梦间。把君诗在手，见我别来山。薄宦故不恶，危涂难自閒。翩翩出林翼，飞倦合知还。
次韵宋待制晚春书怀
作者：林季仲
朝代：宋

春事何曾解有穷，枝头寻觅漫匆匆。
去来燕认谁家户，开落花因一夜风。
万古英雄残照裏，半生勋业醉魂中。
骚人往往多诗瘦，却怪老夫颜色红。
次韵宋待制晚春书怀
作者：林季仲
朝代：宋

春事何曾解有穷，枝头寻觅漫匆匆。去来燕认谁家户，开落花因一夜风。万古英雄残照里，半生勋业醉魂中。骚人往往多诗瘦，却怪老夫颜色红。
次韵希父见寄二首
作者：林季仲
朝代：宋

晚窗落莫雪飞花，点缀山翁两鬓华。好办青铜买村酒，共撑小艇访渔家。觉非便合如陶令，得趣何劳问孟嘉。只怕故人腾踏去，短檠谁与话天涯。腊前墙角见梅花，雪后墙头见月华。满引浊醪无一事，尽收好处入吾家。结庐君待归安固，抱瓮侬今老永嘉。莫道青山便遮断，春风浩荡没津涯。
次韵希父见寄二首·其一
作者：林季仲
朝代：宋
体裁：古风

晚窗落莫雪飞花，点缀山翁两鬓华。好办青铜买村酒，共撑小艇访渔家。觉非便合如陶令，得趣何劳问孟嘉。只怕故人腾踏去，短檠谁与话天涯。
次韵希父见寄二首·其二
作者：林季仲
朝代：宋
体裁：古风

腊前墙角见梅花，雪后墙头见月华。满引浊醪无一事，尽收好处入吾家。结庐君待归安固，抱瓮侬今老永嘉。莫道青山便遮断，春风浩荡没津涯。
次韵康侍郎咏雪
作者：林季仲
朝代：宋
体裁：七言律诗

天公昨夜醉如泥，擘碎浮云散漫飞。谢女饶他歌柳絮，曹人堪笑比麻衣。平铺宝贝知何限，豫表丰祥不待祈。最是松林难画处，晚晴犹吐玉霏霏。
次韵张子猷赋凯旋之什
作者：林季仲
朝代：宋

十万貔貅拥鼓鞞，云间听得一声齐。祥开虎帐妖氛落，威叠鲸江怒浪低。晓日彩旌沙外转，春风归马柳边嘶。幕中自有燕公笔，合把奇功勒建溪。
次韵张子猷赋凯旋之什
作者：林季仲
朝代：宋

十万貔貅拥鼓鞞，云间听得一声齐。
祥开虎帐妖氛落，威迭鲸江怒浪低。
晓日彩旌沙外转，春风归马柳边嘶。
幕中自有燕公笔，合把奇功勒建溪。
次韵林楙南秋兴见寄
作者：林季仲
朝代：宋
体裁：七言律诗

秋阳晃朗秋江前，秋山崷崒飞鸟边。待扶仙人九节杖，去采玉井千叶莲。一丘一壑不在我，或用或舍其如天。故人谪官卧空谷，谁与晤语情凄然。
次韵林楙南见寄
作者：林季仲
朝代：宋

转首今吾非故吾，问君何用惜居诸。流年已作悠悠梦，往事徒劳咄咄书。浊酒半壶时自酌，醉头一月不曾梳。阿谁似我浑无事，睡到日高三丈馀。阴阴松竹满东山，闻说君家六月寒。若得封胡同里巷，底须屈宋作衙官。酒中有趣谁能识，琴上无弦我亦弹。试问庐江何彦德，貂蝉孰似鹿皮冠。
次韵林楙南见寄·其一
作者：林季仲
朝代：宋

转首今吾非故吾，问君何用惜居诸。
流年已作悠悠梦，往事徒劳咄咄书。
浊酒半壶时自酌，醉头一月不曾梳。
阿谁似我浑无事，睡到日高三丈余。
次韵林楙南见寄·其一
作者：林季仲
朝代：宋

转首今吾非故吾，问君何用惜居诸。流年已作悠悠梦，往事徒劳咄咄书。浊酒半壶时自酌，醉头一月不曾梳。阿谁似我浑无事，睡到日高三丈馀。
次韵林楙南见寄·其二
作者：林季仲
朝代：宋
体裁：七言律诗

阴阴松竹满东山，闻说君家六月寒。若得封胡同里巷，底须屈宋作衙官。酒中有趣谁能识，琴上无弦我亦弹。试问庐江何彦德，貂蝉孰似鹿皮冠。
次韵梁守登富览亭
作者：林季仲
朝代：宋

朝来爽气自横空，蹑屐宁须学谢公。似此江山何处有，合分风月与人同。消磨万古潮声里，摇兀千林酒浪中。欲和阳春无好语，尊前莫笑嗫嚅翁。绛人老矣休问年，万事灰心宁复然。有客雅知林下趣，怜渠独得酒中天。摩空雁影沈波底，照眼梅花破腊前。雪意方浓君且住，行歌同挂杖头钱。
次韵梁守登富览亭·其一
作者：林季仲
朝代：宋

朝来爽气自横空，蹑屐宁须学谢公。
似此江山何处有，合分风月与人同。
消磨万古潮声裏，摇兀千林酒浪中。
欲和阳春无好语，尊前莫笑嗫嚅翁。
次韵梁守登富览亭·其一
作者：林季仲
朝代：宋

朝来爽气自横空，蹑屐宁须学谢公。似此江山何处有，合分风月与人同。消磨万古潮声里，摇兀千林酒浪中。欲和阳春无好语，尊前莫笑嗫嚅翁。
次韵梁守登富览亭·其二
作者：林季仲
朝代：宋

绛人老矣休问年，万事灰心宁复然。有客雅知林下趣，怜渠独得酒中天。摩空雁影沈波底，照眼梅花破腊前。雪意方浓君且住，行歌同挂杖头钱。
次韵梁守登富览亭·其二
作者：林季仲
朝代：宋

绛人老矣休问年，万事灰心宁復然。
有客雅知林下趣，怜渠独得酒中天。
摩空雁影沈波底，照眼梅花破腊前。
雪意方浓君且住，行歌同挂杖头钱。
次韵沈叔权书怀
作者：林季仲
朝代：宋
体裁：七言律诗

忽思身世怆然惊，漫学雕龙艺未成。尸素空糜太仓粟，辛勤有愧老农耕。只须鬓上看勋业，休向人前道姓名。岁晚相从白岩下，一樽芳酒话深情。
次韵苗彦先题薛献可新居四首
作者：林季仲
朝代：宋

仙隐深深竹径中，杖藜还许我相从。君能惜取清阴在，斤斧须令赦箨龙。方塘环植绿杨新，朱户重重欲闭春。若许茅茨傍清泚，敢教鹅鸭恼比邻。西山拿得落檐前，飞翠侵帘夕更妍。心远地偏如靖节，江湖处处是斜川。轩槛青红压水滨，小桥斜出树横陈。功名豫计殊非计，且与龟鱼作主人。
次韵苗彦先题薛献可新居四首·其一
作者：林季仲
朝代：宋
体裁：七言绝句

仙隐深深竹径中，杖藜还许我相从。君能惜取清阴在，斤斧须令赦箨龙。
次韵苗彦先题薛献可新居四首·其三
作者：林季仲
朝代：宋

西山拏得落檐前，飞翠侵帘夕更妍。
心远地偏如靖节，江湖处处是斜川。
次韵苗彦先题薛献可新居四首·其三
作者：林季仲
朝代：宋

西山拿得落檐前，飞翠侵帘夕更妍。心远地偏如靖节，江湖处处是斜川。
次韵苗彦先题薛献可新居四首·其二
作者：林季仲
朝代：宋
体裁：七言绝句

方塘环植绿杨新，朱户重重欲闭春。若许茅茨傍清泚，敢教鹅鸭恼比邻。
次韵苗彦先题薛献可新居四首·其四
作者：林季仲
朝代：宋
体裁：七言绝句

轩槛青红压水滨，小桥斜出树横陈。功名豫计殊非计，且与龟鱼作主人。
次韵萧德起见寄
作者：林季仲
朝代：宋

漫求三釜禄，浪走十年尘。白发不饶我，虚名能中人。溪山閒始见，鱼鸟静相亲。共对一庭月，谁非吾近邻。
次韵萧德起见寄
作者：林季仲
朝代：宋

漫求三釜禄，浪走十年尘。
白髮不饶我，虚名能中人。
溪山閒始见，鱼鸟静相亲。
共对一庭月，谁非吾近邻。
次韵赵表之郊行
作者：林季仲
朝代：宋

看取吴霜点鬓新，利名场裏合抽身。
去从宦路谋多拙，归伴田夫味最真。
落木正饶窗外月，小梅犹靳腊前春。
他时更有郊行句，远寄臞溪独卧人。
次韵赵表之郊行
作者：林季仲
朝代：宋

看取吴霜点鬓新，利名场里合抽身。去从宦路谋多拙，归伴田夫味最真。落木正饶窗外月，小梅犹靳腊前春。他时更有郊行句，远寄臞溪独卧人。
次韵追和钱穆父内翰协赵伯坚大卿令铄游颍湖呈正字宝学即伯坚子也
作者：林季仲
朝代：宋
体裁：七言律诗

颍水如闻得月多，黄金万顷漾微波。登临未送平生目，赓唱空传故老歌。宦意请看头上雪，杯行且覆掌中荷。吾乡亦有西湖好，舴艋相从意若何。
次韵酬刘延仲
作者：林季仲
朝代：宋

门翳蒿莱谁往还，忆君更觉鬓毛斑。
何时共对吟边月，相别犹怜雪后山。
清夜忍闻庭鹤怨，余年应伴海鸥閒。
有人问我今何似，兀兀长如醉梦间。
次韵酬刘延仲
作者：林季仲
朝代：宋

门翳蒿莱谁往还，忆君更觉鬓毛斑。何时共对吟边月，相别犹怜雪后山。清夜忍闻庭鹤怨，馀年应伴海鸥閒。有人问我今何似，兀兀长如醉梦间。
次韵酬赵宝学
作者：林季仲
朝代：宋
体裁：七言律诗

高轩曾过我柴关，笑看莓苔满地斑。隐约谁怜许居士，风流得倚谢东山。诗锵金石音尤古，笔走龙蛇意自閒。后日陪公那可得，飘然身在五云间。
次韵酬黄季章
作者：林季仲
朝代：宋

长安公子意气豪，笑我憔悴居蓬蒿。人生栖托一枝足，何用抟风九万高。我今百事付流水，归卧北窗心独喜。林表春禽自在啼，绝胜豢养金笼里。谁能胸臆无尘垢，木雁未论才不才。子陵事业亦何有，风月凄然一钓台。
次韵酬黄季章
作者：林季仲
朝代：宋

长安公子意气豪，笑我憔悴居蓬蒿。
人生栖託一枝足，何用抟风九万高。
我今百事付流水，归卧北窗心独喜。
林表春禽自在啼，绝胜豢养金笼裏。
谁能胸臆无尘垢，木雁未论才不才。
子陵事业亦何有，风月凄然一钓台。
次韵陈明锡见寄
作者：林季仲
朝代：宋

一别从京洛，相逢向海邦。倦游怜舌在，多病觉眉庞。佳处随山屐，馀生付酒缸。新诗眩老眼，细读傍寒窗。合去趋华阙，难教滞陋邦。悲鸣怜老骥，迎吠厄群庞。便腹书千箧，濡头酒一缸。怀君夜不寐，落叶打空窗。卑栖安故里，薄宦倦他邦。依社愿为栎，涤牲宁用庞。利名蛾赴烛，身世蚁浮缸。多谢江边月，相寻到小窗。
次韵陈明锡见寄·其一
作者：林季仲
朝代：宋

一别从京洛，相逢向海邦。
倦游怜舌在，多病觉眉庞。
佳处随山屐，余生付酒缸。
新诗眩老眼，细读傍寒窗。
次韵陈明锡见寄·其一
作者：林季仲
朝代：宋

一别从京洛，相逢向海邦。倦游怜舌在，多病觉眉庞。佳处随山屐，馀生付酒缸。新诗眩老眼，细读傍寒窗。
次韵陈明锡见寄·其三
作者：林季仲
朝代：宋
体裁：五言律诗

卑栖安故里，薄宦倦他邦。依社愿为栎，涤牲宁用庞。利名蛾赴烛，身世蚁浮缸。多谢江边月，相寻到小窗。
次韵陈明锡见寄·其二
作者：林季仲
朝代：宋

合去趋华阙，难教滞陋邦。
悲鸣怜老骥，迎吠厄羣庞。
便腹书千箧，濡头酒一缸。
怀君夜不寐，落叶打空窗。
次韵陈明锡见寄·其二
作者：林季仲
朝代：宋

合去趋华阙，难教滞陋邦。悲鸣怜老骥，迎吠厄群庞。便腹书千箧，濡头酒一缸。怀君夜不寐，落叶打空窗。
次韻劉敷言詠梅四首·其一
作者：林季仲
朝代：宋

梅花笑我無佳句，慚愧詩翁亦姓林。
細看窗前隕秋葉，誰知雪底得春心。
斷橋斜徑光將夕，淡月疏雲趣更深。
何處清香惱行客，江頭跋馬試教尋。
次韻劉敷言詠梅四首·其三
作者：林季仲
朝代：宋

粉痕欲破雪相禁，如妒孤英點暮林。
九陌未傳花底信，一枝先寄隴頭心。
月橫瘦影池塘淺，風度微香院落深。
插向鬢邊猶得在，未須笑我老浸尋。
次韻劉敷言詠梅四首·其二
作者：林季仲
朝代：宋

江空木落出遥岑，何處佳人獨倚林。
不負雪期如有信，偶先花事本無心。
日低修渚雲容薄，路轉寒塘暝色深。
莫怪山翁數回首，暗香十里更相尋。
次韻劉敷言詠梅四首·其四
作者：林季仲
朝代：宋

霜清木脫峭寒侵，驚見佳花吐遠林。
冷落自憐池上影，孤高誰賞月邊心。
簡文剪綵談何易，杜老巡檐意最深。
寂寂溪橋斷行跡，吹香獨與我追尋。
次韻十叔父書懷
作者：林季仲
朝代：宋

咸陽市上欲思歸，人到於今笑李斯。
老去何如我癡叔，了無一事獨支頤。
次韻吳清叟書懷
作者：林季仲
朝代：宋

誤落樊籠二十年，蒼顔白髮意頹然。
解紛無用空彈鋏，揣分唯堪備執鞭。
乘雁去來何足數，涸魚濡沫自相憐。
扁舟東下雖云晚，及見梅花破臘前。
次韻和康丈真率之集
作者：林季仲
朝代：宋

行步敧危老病身，勝遊那敢厠荀陳。
試思珠履三千客，何似風雩六七人。
雪意遲疑終未决，詩筒來往莫辭頻。
曉窗新得東君訊，已放梅梢一點春。
次韻和康侍郎遊仙巖
作者：林季仲
朝代：宋

林巒爭入馬蹄來，宿霧殘雲撥不開。
石卧松根橫碧玉，瀑懸天外轉晴雷。
仙家長鎖青春好，老子猶堪竟日陪。
收拾此身知有所，一間茅屋傍山隈。
次韻和康侍郎雪後小雨二首·其一
作者：林季仲
朝代：宋

殘霙初伴梅梢月，小雨仍禁柳底春。
莫厭酒摇金盞浪，更聽歌繞畫梁塵。
次韻和康侍郎雪後小雨二首·其二
作者：林季仲
朝代：宋

白頭羞見尊前燭，頳頰深憑甕裏春。
不分落梅紛似雪，更兼疏雨細如塵。
次韻婺州蕭教授見寄
作者：林季仲
朝代：宋

不到雙溪久，渾疑一夢間。
把君詩在手，見我別來山。
薄宦故不惡，危塗難自閒。
翩翩出林翼，飛倦合知還。
次韻宋待制晚春書懷
作者：林季仲
朝代：宋

春事何曾解有窮，枝頭尋覓漫匆匆。
去來燕認誰家戶，開落花因一夜風。
萬古英雄殘照裏，半生勳業醉魂中。
騷人往往多詩瘦，却怪老夫顔色紅。
次韻希父見寄二首·其一
作者：林季仲
朝代：宋

晚窗落莫雪飛花，點綴山翁兩鬢華。
好辦青銅買村酒，共撐小艇訪漁家。
覺非便合如陶令，得趣何勞問孟嘉。
只怕故人騰踏去，短檠誰與話天涯。
次韻希父見寄二首·其二
作者：林季仲
朝代：宋

臘前牆角見梅花，雪後牆頭見月華。
滿引濁醪無一事，盡收好處入吾家。
結廬君待歸安固，抱甕儂今老永嘉。
莫道青山便遮斷，春風浩蕩沒津涯。
次韻康侍郎詠雪
作者：林季仲
朝代：宋

天公昨夜醉如泥，擘碎浮雲散漫飛。
謝女饒他歌柳絮，曹人堪笑比麻衣。
平鋪寶貝知何限，豫表豐祥不待祈。
最是松林難畫處，晚晴猶吐玉霏霏。
次韻張子猷賦凱旋之什
作者：林季仲
朝代：宋

十萬貔貅擁鼓鞞，雲間聽得一聲齊。
祥開虎帳妖氛落，威疊鯨江怒浪低。
曉日彩旌沙外轉，春風歸馬柳邊嘶。
幕中自有燕公筆，合把奇功勒建溪。
次韻林楙南秋興見寄
作者：林季仲
朝代：宋

秋陽晃朗秋江前，秋山崷崒飛鳥邊。
待扶仙人九節杖，去采玉井千葉蓮。
一丘一壑不在我，或用或舍其如天。
故人謫官卧空谷，誰與晤語情凄然。
次韻林楙南見寄·其一
作者：林季仲
朝代：宋

轉首今吾非故吾，問君何用惜居諸。
流年已作悠悠夢，往事徒勞咄咄書。
濁酒半壺時自酌，醉頭一月不曾梳。
阿誰似我渾無事，睡到日高三丈餘。
次韻林楙南見寄·其二
作者：林季仲
朝代：宋

陰陰松竹滿東山，聞說君家六月寒。
若得封胡同里巷，底須屈宋作衙官。
酒中有趣誰能識，琴上無弦我亦彈。
試問廬江何彥德，貂蟬孰似鹿皮冠。
次韻梁守登富覽亭·其一
作者：林季仲
朝代：宋

朝來爽氣自橫空，躡屐寧須學謝公。
似此江山何處有，合分風月與人同。
消磨萬古潮聲裏，摇兀千林酒浪中。
欲和陽春無好語，尊前莫笑囁嚅翁。
次韻梁守登富覽亭·其二
作者：林季仲
朝代：宋

絳人老矣休問年，萬事灰心寧復然。
有客雅知林下趣，憐渠獨得酒中天。
摩空雁影沈波底，照眼梅花破臘前。
雪意方濃君且住，行歌同挂杖頭錢。
次韻沈叔權書懷
作者：林季仲
朝代：宋

忽思身世愴然驚，漫學雕龍藝未成。
尸素空糜太倉粟，辛勤有愧老農耕。
只須鬢上看勳業，休向人前道姓名。
歲晚相從白岩下，一樽芳酒話深情。
次韻苗彥先題薛獻可新居四首·其一
作者：林季仲
朝代：宋

仙隱深深竹徑中，杖藜還許我相從。
君能惜取清陰在，斤斧須令赦籜龍。
次韻苗彥先題薛獻可新居四首·其三
作者：林季仲
朝代：宋

西山拏得落檐前，飛翠侵簾夕更妍。
心遠地偏如靖節，江湖處處是斜川。
次韻苗彥先題薛獻可新居四首·其二
作者：林季仲
朝代：宋

方塘環植綠楊新，朱戶重重欲閉春。
若許茅茨傍清泚，敢教鵝鴨惱比鄰。
次韻苗彥先題薛獻可新居四首·其四
作者：林季仲
朝代：宋

軒檻青紅壓水濱，小橋斜出樹橫陳。
功名豫計殊非計，且與龜魚作主人。
次韻蕭德起見寄
作者：林季仲
朝代：宋

漫求三釜祿，浪走十年塵。
白髮不饒我，虛名能中人。
溪山閒始見，魚鳥靜相親。
共對一庭月，誰非吾近鄰。
次韻趙表之郊行
作者：林季仲
朝代：宋

看取吳霜點鬢新，利名場裏合抽身。
去從宦路謀多拙，歸伴田夫味最真。
落木正饒窗外月，小梅猶靳臘前春。
他時更有郊行句，遠寄臞溪獨卧人。
次韻追和錢穆父內翰勰趙伯堅大卿令鑠遊潁湖呈正字寶學即伯堅子也
作者：林季仲
朝代：宋

潁水如聞得月多，黄金萬頃漾微波。
登臨未送平生目，賡唱空傳故老歌。
宦意請看頭上雪，杯行且覆掌中荷。
吾鄉亦有西湖好，舴艋相從意若何。
次韻酬劉延仲
作者：林季仲
朝代：宋

門翳蒿萊誰往還，憶君更覺鬢毛斑。
何時共對吟邊月，相別猶憐雪後山。
清夜忍聞庭鶴怨，餘年應伴海鷗閒。
有人問我今何似，兀兀長如醉夢間。
次韻酬趙寶學
作者：林季仲
朝代：宋

高軒曾過我柴關，笑看莓苔滿地斑。
隱約誰憐許居士，風流得倚謝東山。
詩鏘金石音尤古，筆走龍蛇意自閒。
後日陪公那可得，飄然身在五雲間。
次韻酬黄季章
作者：林季仲
朝代：宋

長安公子意氣豪，笑我憔悴居蓬蒿。
人生栖託一枝足，何用摶風九萬高。
我今百事付流水，歸卧北窗心獨喜。
林表春禽自在啼，絕勝豢養金籠裏。
誰能胸臆無塵垢，木雁未論才不才。
子陵事業亦何有，風月凄然一釣臺。
次韻陳明錫見寄·其一
作者：林季仲
朝代：宋

一別從京洛，相逢向海邦。
倦遊憐舌在，多病覺眉龐。
佳處隨山屐，餘生付酒缸。
新詩眩老眼，細讀傍寒窗。
次韻陳明錫見寄·其三
作者：林季仲
朝代：宋

卑棲安故里，薄宦倦他邦。
依社願爲櫟，滌牲寧用龐。
利名蛾赴燭，身世蟻浮缸。
多謝江邊月，相尋到小窗。
次韻陳明錫見寄·其二
作者：林季仲
朝代：宋

合去趨華闕，難教滯陋邦。
悲鳴憐老驥，迎吠厄羣龐。
便腹書千篋，濡頭酒一缸。
懷君夜不寐，落葉打空窗。
次高季应韵
作者：林季仲
朝代：宋

杖屦相从秋水滨，便将公作社中人。
酒行苦要深浮白，醉去那知倒着巾。
把手共怜江国月，回头休忆野堂春。
太平未见身先老，看取吴霜点鬓新。
次高季应韵
作者：林季仲
朝代：宋

杖屦相从秋水滨，便将公作社中人。酒行苦要深浮白，醉去那知倒著巾。把手共怜江国月，回头休忆野堂春。太平未见身先老，看取吴霜点鬓新。
次高季應韻
作者：林季仲
朝代：宋

杖屨相從秋水濱，便將公作社中人。
酒行苦要深浮白，醉去那知倒著巾。
把手共憐江國月，回頭休憶野堂春。
太平未見身先老，看取吳霜點鬢新。
次高承宣韵题刘知言郊居
作者：林季仲
朝代：宋
体裁：七言律诗

荷锄归伴陇头云，懒傍侯门更整巾。卜筑君能如沈约，题诗吾亦效王筠。湖光皛皛千山合，竹色娟娟一径新。酒后笑歌应耳热，西园惊破海棠春。
次高承宣韻題劉知言郊居
作者：林季仲
朝代：宋

荷鋤歸伴隴頭雲，懶傍侯門更整巾。
卜築君能如沈約，題詩吾亦效王筠。
湖光皛皛千山合，竹色娟娟一徑新。
酒後笑歌應耳熱，西園驚破海棠春。
沈朝議挽詞
作者：林季仲
朝代：宋

擢第繇元祐，封侯迨紹興。
曠懷初不競，薄俗漫多能。
勳業一壺酒，交遊八尺籐。
諸生話鄉老，揮淚溼寒燈。
沈朝议挽词
作者：林季仲
朝代：宋

擢第繇元佑，封侯迨绍兴。
旷怀初不竞，薄俗漫多能。
勋业一壶酒，交游八尺籐。
诸生话乡老，挥泪湿寒灯。
沈朝议挽词
作者：林季仲
朝代：宋

擢第繇元祐，封侯迨绍兴。旷怀初不竞，薄俗漫多能。勋业一壶酒，交游八尺藤。诸生话乡老，挥泪湿寒灯。
游大龙湫宿寿昌竹轩
作者：林季仲
朝代：宋
体裁：七言绝句

晚驱羸马下层丘，路转寒塘忆旧游。半夜雨声碎庭竹，更疑飞沫溅龙湫。
游智者寺
作者：林季仲
朝代：宋
体裁：七言绝句

一径萦迂上翠微，乱红无数扑人衣。匆匆来往成何事，不似山禽自在飞。
潘居士挽詞
作者：林季仲
朝代：宋

君家多隱德，自昔賦閒居。
不用毛錐子，甘乘下澤車。
李衡千樹橘，范琰一園蔬。
夫婦仍同穴，亂離誰似渠。
潘居士挽词
作者：林季仲
朝代：宋
体裁：五言律诗

君家多隐德，自昔赋閒居。不用毛锥子，甘乘下泽车。李衡千树橘，范琰一园蔬。夫妇仍同穴，乱离谁似渠。
用前韵酬高仲贻见赠
作者：林季仲
朝代：宋
体裁：七言律诗

杖藜谷口伫归云，生理萧条一葛巾。未敢轩眉焚芰制，更期晚节伴霜筠。江山约我盟犹在，风月于人意自新。木落寒林水清浅，小桥共看雪梅春。
用前韻酬高仲貽見贈
作者：林季仲
朝代：宋

杖藜谷口佇歸雲，生理蕭條一葛巾。
未敢軒眉焚芰製，更期晚節伴霜筠。
江山約我盟猶在，風月於人意自新。
木落寒林水清淺，小橋共看雪梅春。
登张知省溪楼
作者：林季仲
朝代：宋

木落霜清橘柚香，榜歌迢递起沧浪。来鸿去鹜纷无数，怕上西楼望夕阳。雁横霜渚水痕收，檐外微云去复留。多谢西风解人意，尽驱爽气入溪楼。
登张知省溪楼·其一
作者：林季仲
朝代：宋
体裁：七言绝句

木落霜清橘柚香，榜歌迢递起沧浪。来鸿去鹜纷无数，怕上西楼望夕阳。
登张知省溪楼·其二
作者：林季仲
朝代：宋

雁横霜渚水痕收，檐外微云去复留。多谢西风解人意，尽驱爽气入溪楼。
登张知省溪楼·其二
作者：林季仲
朝代：宋

雁横霜渚水痕收，檐外微云去復留。
多谢西风解人意，尽驱爽气入溪楼。
登張知省溪樓·其一
作者：林季仲
朝代：宋

木落霜清橘柚香，榜歌迢遞起滄浪。
來鴻去鶩紛無數，怕上西樓望夕陽。
登張知省溪樓·其二
作者：林季仲
朝代：宋

雁橫霜渚水痕收，檐外微雲去復留。
多謝西風解人意，盡驅爽氣入溪樓。
登望湖楼
作者：林季仲
朝代：宋
体裁：七言绝句

胡尘漠漠暗中州，无力持颠漫自忧。花鸟相逢非昔日，不堪重上望湖楼。
登望湖樓
作者：林季仲
朝代：宋

胡塵漠漠暗中州，無力持顛漫自憂。
花鳥相逢非昔日，不堪重上望湖樓。
盧守携酒過薛直老草堂次韻
作者：林季仲
朝代：宋

畫戟森森轉水湄，草堂顔色带恩私。
亂離海上多簪紱，槃礴風前卸馬羈。
醉帽半敧花近眼，賡歌間發墨翻池。
諸公明日朝天去，且爲南陽借杜詩。
秋热次高仲贻韵
作者：林季仲
朝代：宋

乘时火初流，执热病未脱。踏冰思少苏，坐甑哀苟活。云意断渰渰，雨声閟？？。安用天官为，不悟秋序夺。巫尪暴何辜，夸父僵且渴。熂山将焚烧，翻海欲洒泼。蛟龙遁寂寞，蝇蚋恣喧聒。瘴鸢时堕水，涸鱼暂濡沫。斯焉禾不登，往矣穗奚掇。众心祷不昧，群望走莫遏。殷勤闻雷行，闪闪惊电抹。嘉澍疑盆翻，脱叶逾帚捋。汲井忆羸瓶，承霤争罗钵。新凉来不断，浊水去如割。未论沴气销，陡觉烦襟豁。遂回望电眼，免蹙忧稼頞。一饱兹可营，百虑何劳㔇。明公轸慈仁，此道归包括。世事有反覆，愁肠屡回斡。栖栖同里氓，闵闵忧旱魃。赋诗输悃悰，盈轴办嗟咄。句圆珠走盘，意定弦在筈。千仞徒仰高，一苇敢杭阔。韬疵知含洪，策蹇终臲卼。坐我甑釜中，逾月不得脱。劳生亦何聊，喘喘觅少活。驾言往空谷，卧听惊濑？。遭逢褦襶子，此事又中夺。天公不我怜，定为化邓渴。一夜翻河汉，散作珠玑泼。檐垂素练直，柏枕鸣聒聒。更饶窗户间，萧瑟溅飞沫。老火谢馀晖，削迹去如掇。乃知造化心，潜通本无遏。繁暑移清凉，变化在一抹。田父有喜言，侬得垄穗捋。却忆灌溉时，搰搰抱瓮钵。王者仁如天，寸物恶伤割。独爱夏日长，器度何不豁。向隅泣一夫，满堂蹙其頞。馀凉止殿阁，芜垢直可㔇。我愿均此施，远迩归囊括。措意肤寸间，六合可旋斡。宁容凶逆俦，肆虐为旱魃。掣电备麾旟，鞭雷供叱咄。号令挟风行，声飞齐万筈。腥膻悉荡攘，再见天地阔。孰与长畏人，朝夕怀臲卼。痴暑如痴人，吝权不肯脱。凉风戒七月，尚贪朝夕活。云雷动地来，一夜雨声？。老火无晶光，奔迸气褫夺。我思疏仲翁，千载犹饥渴。父子腰金黄，照眼光泼泼。车马趋其门，市井等欢聒。从容相与言，身名如聚沫。功成不还乡，患至将谁掇。相随出关去，浩然不可遏。挽饮东都门，颓颜酒微抹。迎迓走儿童，争取霜髯捋。歌呼接日夜，弹筑杂击钵。时时问馀金，趣卖供酾割。落落丈人行，器度自轩豁。子孙汝何知，徒蹙求田頞。迩来宦途险，凭谁为铲㔇。冥行罥荆棘，进退俱有括。胡不观四时，寒暑递推斡。强聒不知几，斥逐齐旱魃。得失何怪事，书空漫咄咄。要须慎其初，毋轻弦去筈。我本一散翁，涉世多迂阔。何如二大夫，安枕无臲卼。
秋热次高仲贻韵·其一
作者：林季仲
朝代：宋

乘时火初流，执热病未脱。踏冰思少苏，坐甑哀苟活。云意断渰渰，雨声閟？？。安用天官为，不悟秋序夺。巫尪暴何辜，夸父僵且渴。熂山将焚烧，翻海欲洒泼。蛟龙遁寂寞，蝇蚋恣喧聒。瘴鸢时堕水，涸鱼暂濡沫。斯焉禾不登，往矣穗奚掇。众心祷不昧，群望走莫遏。殷勤闻雷行，闪闪惊电抹。嘉澍疑盆翻，脱叶逾帚捋。汲井忆羸瓶，承霤争罗钵。新凉来不断，浊水去如割。未论沴气销，陡觉烦襟豁。遂回望电眼，免蹙忧稼頞。一饱兹可营，百虑何劳㔇。明公轸慈仁，此道归包括。世事有反覆，愁肠屡回斡。栖栖同里氓，闵闵忧旱魃。赋诗输悃悰，盈轴办嗟咄。句圆珠走盘，意定弦在筈。千仞徒仰高，一苇敢杭阔。韬疵知含洪，策蹇终臲卼。
秋热次高仲贻韵·其一
作者：林季仲
朝代：宋
体裁：古风

乘时火初流，执热病未脱。踏冰思少苏，坐甑哀苟活。云意断渰渰，雨声閟��。安用天官为，不悟秋序夺。巫尪暴何辜，夸父僵且渴。熂山将焚烧，翻海欲洒泼。蛟龙遁寂寞，蝇蚋恣喧聒。瘴鸢时堕水，涸鱼暂濡沫。斯焉禾不登，往矣穗奚掇。众心祷不昧，群望走莫遏。殷勤闻雷行，闪闪惊电抹。嘉澍疑盆翻，脱叶逾帚捋。汲井忆羸瓶，承霤争罗钵。新凉来不断，浊水去如割。未论沴气销，陡觉烦襟豁。遂回望电眼，免蹙忧稼頞。一饱兹可营，百虑何劳鏺。明公轸慈仁，此道归包括。世事有反覆，愁肠屡回斡。栖栖同里氓，闵闵忧旱魃。赋诗输悃悰，盈轴办嗟咄。句圆珠走盘，意定弦在筈。千仞徒仰高，一苇敢杭阔。韬疵知含洪，策蹇终臲卼。
秋热次高仲贻韵·其一
作者：林季仲
朝代：宋

乘时火初流，执热病未脱。
踏冰思少苏，坐甑哀苟活。
云意断渰渰，雨声閟𣽅𣽅。
安用天官为，不悟秋序夺。
巫尪暴何辜，夸父僵且渴。
熂山将焚烧，翻海欲洒泼。
蛟龙遁寂寞，蝇蚋恣喧聒。
瘴鸢时堕水，涸鱼暂濡沫。
斯焉禾不登，往矣穗奚掇。
众心祷不昧，羣望走莫遏。
殷勤闻雷行，闪闪惊电抹。
嘉澍疑盆翻，脱叶逾帚捋。
汲井忆羸瓶，承溜争罗钵。
新凉来不断，浊水去如割。
未论沴气销，陡觉烦襟豁。
遂回望电眼，免蹙忧稼頞。
一饱兹可营，百虑何劳㔇。
明公轸慈仁，此道归包括。
世事有反覆，愁肠屡迴斡。
栖栖同里甿，闵闵忧旱魃。
赋诗输悃悰，盈轴办嗟咄。
句圆珠走盘，意定弦在筈。
千仞徒仰高，一苇敢杭阔。
韬疵知含洪，策蹇终臲卼。
秋热次高仲贻韵·其三
作者：林季仲
朝代：宋

痴暑如痴人，吝权不肯脱。凉风戒七月，尚贪朝夕活。云雷动地来，一夜雨声？。老火无晶光，奔迸气褫夺。我思疏仲翁，千载犹饥渴。父子腰金黄，照眼光泼泼。车马趋其门，市井等欢聒。从容相与言，身名如聚沫。功成不还乡，患至将谁掇。相随出关去，浩然不可遏。挽饮东都门，颓颜酒微抹。迎迓走儿童，争取霜髯捋。歌呼接日夜，弹筑杂击钵。时时问馀金，趣卖供酾割。落落丈人行，器度自轩豁。子孙汝何知，徒蹙求田頞。迩来宦途险，凭谁为铲㔇。冥行罥荆棘，进退俱有括。胡不观四时，寒暑递推斡。强聒不知几，斥逐齐旱魃。得失何怪事，书空漫咄咄。要须慎其初，毋轻弦去筈。我本一散翁，涉世多迂阔。何如二大夫，安枕无臲卼。
秋热次高仲贻韵·其三
作者：林季仲
朝代：宋
体裁：古风

痴暑如痴人，吝权不肯脱。凉风戒七月，尚贪朝夕活。云雷动地来，一夜雨声�。老火无晶光，奔迸气褫夺。我思疏仲翁，千载犹饥渴。父子腰金黄，照眼光泼泼。车马趋其门，市井等欢聒。从容相与言，身名如聚沫。功成不还乡，患至将谁掇。相随出关去，浩然不可遏。挽饮东都门，颓颜酒微抹。迎迓走儿童，争取霜髯捋。歌呼接日夜，弹筑杂击钵。时时问馀金，趣卖供酾割。落落丈人行，器度自轩豁。子孙汝何知，徒蹙求田頞。迩来宦途险，凭谁为铲鏺。冥行罥荆棘，进退俱有括。胡不观四时，寒暑递推斡。强聒不知几，斥逐齐旱魃。得失何怪事，书空漫咄咄。要须慎其初，毋轻弦去筈。我本一散翁，涉世多迂阔。何如二大夫，安枕无臲卼。
秋热次高仲贻韵·其三
作者：林季仲
朝代：宋

痴暑如痴人，吝权不肯脱。
凉风戒七月，尚贪朝夕活。
云雷动地来，一夜雨声𣽅。
老火无晶光，奔迸气褫夺。
我思疏仲翁，千载犹饥渴。
父子腰金黄，照眼光泼泼。
车马趋其门，市井等讙聒。
从容相与言，身名如聚沫。
功成不还乡，患至将谁掇。
相随出关去，浩然不可遏。
挽饮东都门，颓颜酒微抹。
迎迓走儿童，争取霜髯捋。
歌呼接日夜，弹筑杂击钵。
时时问余金，趣卖供酾割。
落落丈人行，器度自轩豁。
子孙汝何知，徒蹙求田頞。
迩来宦途险，凭谁为铲㔇。
冥行罥荆棘，进退俱有括。
胡不观四时，寒暑递推斡。
强聒不知几，斥逐齐旱魃。
得失何怪事，书空漫咄咄。
要须慎其初，毋轻弦去筈。
我本一散翁，涉世多迂阔。
何如二大夫，安枕无臲卼。
秋热次高仲贻韵·其二
作者：林季仲
朝代：宋

坐我甑釜中，逾月不得脱。劳生亦何聊，喘喘觅少活。驾言往空谷，卧听惊濑？。遭逢褦襶子，此事又中夺。天公不我怜，定为化邓渴。一夜翻河汉，散作珠玑泼。檐垂素练直，柏枕鸣聒聒。更饶窗户间，萧瑟溅飞沫。老火谢馀晖，削迹去如掇。乃知造化心，潜通本无遏。繁暑移清凉，变化在一抹。田父有喜言，侬得垄穗捋。却忆灌溉时，搰搰抱瓮钵。王者仁如天，寸物恶伤割。独爱夏日长，器度何不豁。向隅泣一夫，满堂蹙其頞。馀凉止殿阁，芜垢直可㔇。我愿均此施，远迩归囊括。措意肤寸间，六合可旋斡。宁容凶逆俦，肆虐为旱魃。掣电备麾旟，鞭雷供叱咄。号令挟风行，声飞齐万筈。腥膻悉荡攘，再见天地阔。孰与长畏人，朝夕怀臲卼。
秋热次高仲贻韵·其二
作者：林季仲
朝代：宋
体裁：古风

坐我甑釜中，逾月不得脱。劳生亦何聊，喘喘觅少活。驾言往空谷，卧听惊濑�。遭逢褦襶子，此事又中夺。天公不我怜，定为化邓渴。一夜翻河汉，散作珠玑泼。檐垂素练直，柏枕鸣聒聒。更饶窗户间，萧瑟溅飞沫。老火谢馀晖，削迹去如掇。乃知造化心，潜通本无遏。繁暑移清凉，变化在一抹。田父有喜言，侬得垄穗捋。却忆灌溉时，搰搰抱瓮钵。王者仁如天，寸物恶伤割。独爱夏日长，器度何不豁。向隅泣一夫，满堂蹙其頞。馀凉止殿阁，芜垢直可鏺。我愿均此施，远迩归囊括。措意肤寸间，六合可旋斡。宁容凶逆俦，肆虐为旱魃。掣电备麾旟，鞭雷供叱咄。号令挟风行，声飞齐万筈。腥膻悉荡攘，再见天地阔。孰与长畏人，朝夕怀臲卼。
秋热次高仲贻韵·其二
作者：林季仲
朝代：宋

坐我甑釜中，逾月不得脱。
劳生亦何聊，喘喘觅少活。
驾言往空谷，卧听惊濑𣽅。
遭逢褦襶子，此事又中夺。
天公不我怜，定为化邓渴。
一夜翻河汉，散作珠玑泼。
檐垂素练直，柏枕鸣聒聒。
更饶窗户间，萧瑟溅飞沫。
老火谢余晖，削迹去如掇。
乃知造化心，潜通本无遏。
繁暑移清凉，变化在一抹。
田父有喜言，侬得垄穗捋。
却忆灌溉时，搰搰抱瓮钵。
王者仁如天，寸物恶伤割。
独爱夏日长，器度何不豁。
向隅泣一夫，满堂蹙其頞。
余凉止殿阁，芜垢直可㔇。
我愿均此施，远迩归囊括。
措意肤寸间，六合可旋斡。
宁容凶逆俦，肆虐为旱魃。
掣电备麾旟，鞭雷供叱咄。
号令挟风行，声飞齐万筈。
腥羶悉荡攘，再见天地阔。
孰与长畏人，朝夕怀臲卼。
秋熱次高仲貽韻·其一
作者：林季仲
朝代：宋

乘時火初流，執熱病未脫。
踏冰思少蘇，坐甑哀苟活。
雲意斷渰渰，雨聲閟𣽅𣽅。
安用天官爲，不悟秋序奪。
巫尪暴何辜，夸父僵且渴。
熂山將焚燒，翻海欲灑潑。
蛟龍遁寂寞，蠅蚋恣喧聒。
瘴鳶時墮水，涸魚暫濡沫。
斯焉禾不登，往矣穗奚掇。
衆心禱不昧，羣望走莫遏。
殷勤聞雷行，閃閃驚電抹。
嘉澍疑盆翻，脫葉逾帚捋。
汲井憶羸瓶，承霤爭羅鉢。
新凉來不斷，濁水去如割。
未論沴氣銷，陡覺煩襟豁。
遂回望電眼，免蹙憂稼頞。
一飽茲可營，百慮何勞㔇。
明公軫慈仁，此道歸包括。
世事有反覆，愁腸屢迴斡。
栖栖同里甿，閔閔憂旱魃。
賦詩輸悃悰，盈軸辦嗟咄。
句圓珠走盤，意定弦在筈。
千仞徒仰高，一葦敢杭闊。
韜疵知含洪，策蹇終臲卼。
秋熱次高仲貽韻·其三
作者：林季仲
朝代：宋

癡暑如癡人，吝權不肯脫。
凉風戒七月，尚貪朝夕活。
雲雷動地來，一夜雨聲𣽅。
老火無晶光，奔迸氣褫奪。
我思疏仲翁，千載猶饑渴。
父子腰金黄，照眼光潑潑。
車馬趨其門，市井等讙聒。
從容相與言，身名如聚沫。
功成不還鄉，患至將誰掇。
相隨出關去，浩然不可遏。
挽飲東都門，頹顔酒微抹。
迎迓走兒童，爭取霜髯捋。
歌呼接日夜，彈筑雜擊鉢。
時時問餘金，趣賣供釃割。
落落丈人行，器度自軒豁。
子孫汝何知，徒蹙求田頞。
邇來宦途險，憑誰爲鏟㔇。
冥行罥荆棘，進退俱有括。
胡不觀四時，寒暑遞推斡。
强聒不知幾，斥逐齊旱魃。
得失何怪事，書空漫咄咄。
要須慎其初，毋輕弦去筈。
我本一散翁，涉世多迂闊。
何如二大夫，安枕無臲卼。
秋熱次高仲貽韻·其二
作者：林季仲
朝代：宋

坐我甑釜中，逾月不得脫。
勞生亦何聊，喘喘覓少活。
駕言往空谷，卧聽驚瀨𣽅。
遭逢褦襶子，此事又中奪。
天公不我憐，定爲化鄧渴。
一夜翻河漢，散作珠璣潑。
檐垂素練直，柏枕鳴聒聒。
更饒窗戶間，蕭瑟濺飛沫。
老火謝餘暉，削跡去如掇。
乃知造化心，潛通本無遏。
繁暑移清凉，變化在一抹。
田父有喜言，儂得壟穗捋。
却憶灌溉時，搰搰抱甕鉢。
王者仁如天，寸物惡傷割。
獨愛夏日長，器度何不豁。
向隅泣一夫，滿堂蹙其頞。
餘凉止殿閣，蕪垢直可㔇。
我願均此施，遠邇歸囊括。
措意膚寸間，六合可旋斡。
寧容凶逆儔，肆虐爲旱魃。
掣電備麾旟，鞭雷供叱咄。
號令挾風行，聲飛齊萬筈。
腥羶悉蕩攘，再見天地闊。
孰與長畏人，朝夕懷臲卼。